Συνεντεύξεις Archives ~ KARMIKO.GR Συνεντεύξεις Archives ~ KARMIKO.GR\nΈχεις ξεχωρίσει τα τελευταία χρόνια για τον δυναμισμό, το ταλέντο και την ενέργειά σου. Τί κάνεις φέτος καλλιτεχνικά; Βρίσκομαι κάθε Παρασκευή στις 20:30 και Σάββατα στις 19:00 στον πολυχώρο Αθηναίς στην παράσταση «Σοφία σε θυμάμαι «της Τάνιας Χαροκόπου σε σκηνοθεσία Μενέλαου Τζαβέλλα στο πλάι της εξαιρετικής ηθοποιού Γεωργίας Ζώη...\nΘοδωρής Πανάς: «Νιώσαμε όλους τους Έλληνες δίπλα μας…»\nΤατιάνα Μελίδου:»την Εύα την αγαπώ γιατί μου έδωσε αυτή την ωραία δουλεία στους χαλεπούς καιρούς που ζούμε.»\n8 Ιανουαρίου 2018 Celebrity\nΤατιάνα μου να σε ευχαριστήσω προσωπικά για την αποδοχή της πρόσκλησης μας να μιλήσεις στο site μας και να αποτελέσεις το πρώτο πρόσωπο που φιλοξενούμε για το 2018. Δικαιωματικά νομίζω αφού θεωρώ πως είναι η χρονιά σου. Πως ήταν το 2017 για εσένα; Εγώ ευχαριστώ πολύ! Το 17 σίγουρα...\n28 Δεκεμβρίου 2017 @Vasilis_Theodorou, Celebrity\nΠες μου κάποια έργα ή συνεργασίες σου που θεωρείς σταθμούς στην καριέρα σου.. Πρώτα απ όλα θα ήθελα να ευχαριστήσω πολύ το http://www.karmiko.gr/ για την όμορφη φιλοξενία του. Θεωρώ πως όλες οι συνεργασίες που έχω κάνει και που ενδεχομένως θα κάνω στο μέλλον, θα είναι – ήταν σταθμοί στην...\n25 Δεκεμβρίου 2017 Celebrity


John-el, 11/04/2018 Tweet\nTo Titan Quest είναι ένα από τα παιχνίδια που συντρόφευσαν τα νεανικά χρόνια πολλών από εμάς και μας αποτυπώθηκαν στο μυαλό με ιδιαίτερη αγάπη. Ανάμεσα στην πληθώρα των Diablo clones, ξεχώρισε λόγω του έντονου ελληνικού στοιχείου (που πάντα είναι χαρά να το βλέπεις σε video games) και της διασκέδασης που προσέφερε σε όλους τους τομείς. Παρόλο που κυκλοφόρησε πριν από 11 χρόνια μόνο για PC, τα τελευταία χρόνια υπάρχει έντονη κινητικότητα γύρω από αυτό. Το 2016 βγήκε το Titan Quest Anniversary Edition, ενώ το 2017 βγήκε, προς έκπληξη όλων, ένα νέο expansion για το παιχνίδι, ονόματι Ragnarok. Τώρα ήρθε η ώρα για την έλευση του Titan Quest στις κονσόλες. Τα καταφέρνει όμως αυτή η μεταφορά να ανταποκριθεί στις προσδοκίες και τα δεδομένα του σύγχρονου gaming και να συστηθεί στους console gamers ως μια ιδέα που αξίζει το χρόνο τους; Ας μην ξεχνάμε ότι πρόκειται για παιχνίδι δεκαετίας...\nΗ αρχαία Ελλάδα λοιπόν έχει την τιμητική της στο Titan Quest, καθώς ο Έλληνας ήρωάς σας καλείται από νωρίς να αντιμετωπίσει ορδές τεράτων που εμφανίστηκαν μυστηριωδώς και μαστίζουν τον τόπο. Καθώς εξερευνάτε μαχόμενοι αυτό το φαινόμενο, ανακαλύπτετε ότι η παρουσία αυτών των τερατογενέσεων αποτελεί απλά προπομπό ενός μεγαλύτερου κακού που έρχεται, την επιστροφή ενός τιτάνα ο οποίος ζητάει εκδίκηση από τους Ολύμπιους θεούς και δικαίωμα θρόνου στην κορυφή του Ολύμπου. Εσείς, όντας η μοναδική ελπίδα των ανθρώπων και εκλεκτός υπεράσπισης των θεών, ξεκινάτε μια περιπλάνηση σε όλο τον κόσμο, που περιλαμβάνει εκτός από την Ελλάδα, την Αίγυπτο, την Βαβυλώνα, ακόμα και το ίδιο το βασίλειο του Άδη.\nΗ ιστορία, όπως αντιλαμβάνεστε, είναι το απλό περιτύλιγμα στο κυρίως πακέτο που αποτελεί μια hack-and-slash RPG εμπειρία. Αυξάνοντας το level του χαρακτήρα σας, αποκτάτε την δυνατότητα επιλογής δύο masteries (από τα εννιά διαθέσιμα) για να διαμορφώσετε τον τρόπο ανάπτυξης και την κλάση του. Υπάρχουν μοναδικοί συνδυασμοί (με πιο ιδανικό κατ' εμέ τα mastery attack και defense) οι οποίοι σας κάνουν πανίσχυρους, υπάρχουν όμως και παράταιρα ταιριάσματα. Προτείνω σίγουρα -είναι πολύ σημαντική η επιλογή των masteries για την ισορροπημένη πρόοδο- πριν εντρυφήσετε στο παιχνίδι να δοκιμάσετε διάφορα masteries μεταξύ τους και να ρίξετε μια ματιά στο δέντρο του κάθε mastery με τα skills και μετά να κατασταλάξετε. Το παιχνίδι στο normal επίπεδο δυσκολίας είναι σε γενικές γραμμές βατό οποιαδήποτε επιλογή και αν κάνετε, αλλά πραγματικά ξεφεύγει στις epic και legendary δυσκολίες όπου -δυστυχώς- μόνο εκεί ξεδιπλώνει πλήρως την μαγεία του. Μόνο στο legendary αντιμετωπίζετε σε ειδικές περιοχές θρυλικά τέρατα (Λερναία Ύδρα κανείς;) και φοράτε μοναδικά σετ εξοπλισμού.\nΠέρα από τα masteries, το παιχνίδι προσφέρει πλήθος εξοπλισμού -κάποια πράγματα ιδιαίτερα ευφάνταστα και όμορφα στο μάτι- ο οποίος διαχωρίζεται ποιοτικά από χρωματισμούς. Ο εξοπλισμός σας μπορεί να ενισχυθεί ακόμα περισσότερο με την τοποθέτηση ειδικών essence και relics που βρίσκετε από τους εχθρούς σας ή από τα treasure chests. Την εμφάνισή τους κάνουν και τα αγαπημένα recipes, που πρωτοείδαμε στο Ιmmortal Throne, που ουσιαστικά αποτελούν συλλογή αντικειμένων. Όταν καταφέρετε να συλλέξετε τα αντικείμενα που αναφέρονται στη συνταγή μπορείτε να δημιουργήσετε πανίσχυρα artifacts. Προχωρώντας στα επίπεδα δυσκολίας ανεβαίνει και η πολυπλοκότητα, καθώς χρειάζεται να συνδυάσετε τρία lesser artifacts για ανώτερης ποιότητας artifacts, τα οποία όμως κάνουν την διαφορά προσφέροντας μοναδικά skills (βροχή από αίμα στους εχθρούς κτλ) γέρνοντας δραματικά την πλάστιγγα προς το μέρος σας.\nΤο βασικό βέβαια σε τέτοιου είδους παιχνίδια, πέρα από τα RPG στοιχεία και τις δυνατότητες αναβάθμισης του χαρακτήρα, είναι το σύστημα μάχης και η ευχαρίστηση που εισπράττετε από αυτό. Παρόλο που γίνεται μια φιλότιμη προσπάθεια μεταφοράς των βασικών μηχανισμών του παιχνιδιού από το PC στις κονσόλες, η απουσία της απλότητας και της αμεσότητας του πληκτρολογίου και του ποντικιού είναι αισθητή. Μη ξεχνάτε πόσο σημαντικό είναι όταν βρίσκεστε περικυκλωμένος από πολλούς εχθρούς να μπορείτε να χτυπάτε στοχευμένα εκεί που θέλετε. Κρατώντας πατημένη την επίθεση στο χειριστήριο εμφανίζεται μια σκιώδης περιοχή όπου μπορείτε να σημαδέψετε τον εχθρό που επιθυμείτε ώστε να μαρκαριστεί και να καταλαβαίνετε πού επιτίθεστε. Η επιλογή των δεκάδων skills γίνεται μέσω των quick slots που βρίσκονται στο d-pad και παρόλο που συνηθίζεται, πρέπει να γνωρίζετε ότι θα είστε πάντα ένα κλικ πιο αργός σε σύγκριση με τη χρήση ποντικιού/πληκτρολογίου, γεγονός που μπορεί να αποβεί μοιραίο. Επαναλαμβάνω και θέλω να τονίσω ότι δεν αναφέρομαι μόνο στη normal δυσκολία, αλλά και στη legendary, καθώς εκεί οι χρόνοι απόκρισης πρέπει να είναι άμεσοι και ακριβείς αν θέλετε να είστε αποτελεσματικοί.\nΜάχες στα ελληνικά παράλια.\nΤο παιχνίδι, με κάθε θάνατο σας, παίρνει μέρος από το experience που κερδίσατε σκληρά -αν και μπορείτε να ανακτήσετε την πρώτη φορά στο στιλ του Dark Souls- οπότε είναι κρίμα να χάνετε πρόοδο γιατί παλεύετε με το χειριστήριο ψάχνοντας το κατάλληλο skill και ταυτόχρονα προσπαθώντας να σημαδέψετε τον εχθρό. Η περιήγηση στα μενού -με τα φτεράκια του χειριστηρίου- κινείται στο ίδιο μοτίβο με το σύστημα μάχης καθώς, χωρίς σε καμιά περίπτωση βέβαια να είναι κακή, μπορεί να κουράσει. Σαν κερασάκι στη τούρτα, σε αντίθεση με την έκδοση του PC δεν υπάρχει δυνατότητα αύξησης της ταχύτητας του παιχνιδιού σε διπλή ή ακόμα και τετραπλή ταχύτητα. Προσωπικά παίζοντας μου φάνηκε υπερβολικά αργό τόσο στα χτυπήματα που εκτελούνται -αυτό βέβαια βελτιώνεται κατά πολύ αργότερα που ανεβαίνετε levels- αλλά κυρίως στην περιήγηση στο χώρο όπου καλείστε να διανύσετε τεράστιες αποστάσεις με ταχύτητα... χελώνας.\nΌλες οι παραπάνω αδυναμίες βέβαια θα μπορούσαν να συγχωρηθούν. Αυτό που δεν συγχωρείται και πραγματικά δημιουργεί απορίες είναι ότι το παιχνίδι δεν περιλαμβάνει το πρόσφατο Ragnarok expansion. Το θεωρώ απαράδεκτο να κυκλοφορείς στις κονσόλες παιχνίδι δεκαετίας και να μην είναι στην πλήρη μορφή του, ανεξάρτητα από το πόσο φρέσκο είναι το νέο περιεχόμενο. Παρατήρησα επίσης διάφορα ενοχλητικά bugs που δεν υπάρχουν στο PC, όπως εχθροί που μπερδεύονται μεταξύ τους και εμφανίζονται ξαφνικά σαν γκρίζες φιγούρες χωρίς λεπτομέρειες, κάμερα που κουνιέται ανεξήγητα σε διάφορα σημεία και -ίσως το πιο ενοχλητικό- μερικές φορές ο ήρωας σηκώνοντας κάποιο loot από το έδαφος παγώνει ξαφνικά για ένα ή δύο δευτερόλεπτα χωρίς απόκριση.\nTέλος, να σημειωθεί ότι το παιχνίδι διαθέτει online co-op για έως έξι παίκτες, ενώ κάποια στιγμή θα αποκτήσει και local co-op.\nΠρος αναζήτηση του τιτάνα.\nΤα γραφικά, αν και πρόκειται για παιχνίδι δεκαετίας, είναι πολύ ζωντανά και όμορφα για το είδος, με αποκορύφωμα βέβαια τα ελληνικά τοπία. Οπτικά και οι τέσσερις μεγάλες περιοχές του είναι ενδιαφέρουσες, με πιο αδύναμη όσον αφορά τον σχεδιασμό κυρίως το βασίλειο του κάτω κόσμου. Συγκριτικά μεταξύ PC και κονσολών, ανοίγοντας ταυτόχρονα και τις δύο εκδόσεις, θα έλεγα πως δεν έχουν καμία ουσιαστική διαφορά. Ο ήχος είναι από τα δυνατά σημεία του παιχνιδιού και πραγματικά σας ταξιδεύει με ωραίες και μελαγχολικές μελωδίες αλλά και επικά ξεσπάσματα -η άνοδος στον Όλυμπο προκαλεί ανατριχίλα- όποτε απαιτείται.\nΤο Titan Quest έχει διανύσει ένα μεγάλο ταξίδι στην πάροδο των χρόνων και κατάφερε με την αξία του και την διασκέδαση που προσφέρει να στεριώσει στις καρδιές των παικτών. Απόδειξη εξάλλου η υποστήριξή του μέχρι και σήμερα. Είναι πραγματικά κρίμα το ότι η μεταφορά του παιχνιδιού στις κονσόλες βρίθει από παιδικές αρρώστιες που δεν συνάδουν με την ωριμότητά του, με αποκορύφωμα την απουσία ενός ολόκληρου act. Ασχοληθείτε μόνο αν δεν μπορείτε να το παίξετε στο PC, όπου ούτως ή άλλως έχει χαμηλές απαιτήσεις και αποτελεί μια μεστή και πλήρη εμπειρία από όλες τις απόψεις.\nΠανέμορφα σετ εξοπλισμού και ενδιαφέροντα masteries\nΤο χειριστήριο χάνει συγκριτικά με πληκτρολόγιο/ποντίκι\nΔιάφορα bugs που δεν υπάρχουν στο PC\nΑπαράδεκτη απουσία του Ragnarok expansion\nΑΝΑΠΤΥΞΗ: THQ Nordic\nΕΠΙΣΗΜΟ SITE: https://www.titanquestgame.com/\nHM. ΚΥΚΛΟΦΟΡΙΑΣ: PS4 / Xbox One: 20/3/2018, Switch: 2018\nPC Xbox One PS Vita video games PS3 Capcom Microsoft Activision Square Enix Bandai Namco PS4 Electronic Arts Nintendo Wii U PSP Xbox 360 Ubisoft Sony Switch 3DS


KLIK Magazine ® | Το σεξ το καλοκαίρι γίνεται καλύτερο\n1697 χρήστες online\nΤο σεξ το καλοκαίρι γίνεται καλύτερο\nΥπάρχει τίποτα πιο ερεθιστικό απ’ το να παραδοθείς στα σεξουαλικά σου ένστικτα με υδάτινο φόντο;\nΣεξ, σεξ, σεξ. Και τώρα που ‘χω κερδίσει την προσοχή σου, ίσως και να μπορώ να συνεχίσω.\nΤο σεξ πάντα καλό είναι. Οι επιστημονικές έρευνες μας είναι παντελώς περιττές, οι στατιστικές αδιάφορες και δε χρειαζόμαστε κανένα εργαστήριο για να μας πείσει πως μας φτιάχνει τη διάθεση και μας αποθεώνει όλες τις εποχές του χρόνου και κάθε λεπτό. Άσε τις ντροπές στην άκρη. Περνά απ’ το μυαλό σου τουλάχιστον είκοσι φορές τη μέρα. Το δε καλοκαίρι, τα πράματα είναι πιο δύσκολα.\nΗ θερμοκρασία δεν αστειεύεται, παιδιά. Οι αισθήσεις μας είναι οξυμένες, τα ερεθίσματα σαφώς περισσότερα κι η ερωτική μας διαθεσιμότητα στο εκατό τοις εκατό. Άλλωστε, το χειμώνα δεν το είχες και προτεραιότητα. Όχι, δεν είσαι υβρίδιο πορνοστάρ επειδή με το που μπήκε ο Ιούλης αισθάνεσαι καυλωμένος κι αισθάνεσαι μια έντονη σεξουαλικότητα όλη μέρα. Όλη μέρα. Μη σκας. Για το summer sex επικρατούν πάμπολλοι μύθοι.\nΛιγότερα ρούχα, πιο εύκολη ζωή. Μπορείς κάλλιστα να σημειώσεις τον αριθμό σου στο κιλοτάκι σου και να το δώσεις σε χρόνο dt, κόβοντας ανάσα και μιλιά. Μπορείς και να γδυθείς με ένα κλικ. Μαγικό. Το χειμώνα ήδη απ’ το πανωφόρι έχουν αρχίσει τα πρώτα χασμουρητά. Μεταξύ μας, αγόρια, τα σκαφτά μας τα σορτσάκια τα φοράμε για να σας φέρουμε πιο κοντά μας.\nΕπικίνδυνες αποστολές: outdoor δραστηριότητες. Με στριμώχνεις όπου βρεις και με γδύνεις χωρίς να σου χρεώσω αντιβίωση. Λατρεμένο μας σπορ. Υπαίθριο, βουκολικό, πες το όπως θες. Τα παντζούρια είναι ανοιχτά κι έχουμε μόνιμα θεατές με αποτέλεσμα οι άλλοι να παίρνουν μάτι κι εσύ καθαρό αέρα. Εδώ, δεν έχουν θέση συνταγές ανθρώπινης συμπεριφοράς.Το καλό σεξ ίσως να ξεκινά πράγματι απ’ την κρεβατοκάμαρα, σίγουρα όμως καταλήγει κάπου έξω απ’ την πόρτα. Δε μας κοιτάν, καρδιά μου, μας καμαρώνουν. Για λίγη εσάνς πολιτισμού, βούλωσέ της το στόμα.\nΤο άλλο πού το πας; Τα μοχίτο μας κάνουν κεφάλι και γινόμαστε ξεδιάντροποι. Πιάσε μου ένα sex on the beach. Για να διορθώσουμε τα κακώς κείμενα, ενδίδουμε ακόμα πιο εύκολα στο απροσδόκητο και ξέρεις πολύ καλά τι λένε. Το σεξ έπειτα από μια απρόσμενη συνθήκη είναι ό,τι καλύτερο. Κι αξιομνημόνευτο επίσης. Να κρατάς λοιπόν μεγάλο καλάθι.\nΤι κι αν ο υδράργυρος βαρά σαραντάρια, τα καλοκαίρι αντέχουμε περισσότερο. Νιώθουμε σέξι μέσα στα μαυρισμένα κορμιά μας, με ενισχυμένο το ναρκισσισμό στο ενεργητικό μας, ακόμα πιο κοντά στην προσωπική μας φύση. Η μέρα κρατά παραπάνω και δεν ανησυχούμε για κακό φωτισμό. Μεγαλύτερη μέρα ίσον πιο πολύ σεξ. Πιο αποτελεσματικό κι απ’ τη σκληρότερη δίαιτα.\nΥπάρχει τίποτα πιο ερεθιστικό απ’ το να παραδοθείς στα σεξουαλικά σου ένστικτα με υδάτινο φόντο; Ασφαλώς κι όχι. Ποιος θα έλεγε «όχι» σε ένα στοματικό στα σκαλοπάτια της πισίνας ή στην ψάθα σε μια ερημική παραλία; Η έξαψή σου έχει βαρέσει κόκκινο ήδη απ’ τη στιγμή που σου ζήτησε να της απλώσεις το λάδι. Προσοχή στα κύματα, παιδιά.\nΤι κι αν είσαι φανατικός αγκαλίτσας κι υπέρμαχος του χουχουλιάσματος, το καλοκαίρι βρίσκεις τον εαυτό σου, αν μη τι άλλο περισσότερο σεξουαλικά διαθέσιμο. Με τις πρώτες κιόλας ζέστες αποκτά άλλη μορφή. Την επόμενη φορά που θα ‘χεις πονοκέφαλο, πες απλά «ναι». Κράτα τις δικαιολογίες για τα πρώτα πρωτοβρόχια.\nΠάμε λίγο να σου δείξω πόσο μαύρισα, μωρό μου.


Μολών Λαβέ - κλίκ στην ενημέρωση!: αστεια\nΔιαφήμιση ή φάρσα?\nΠαρακολουθίστε το παρακάτω βίντεο και βγάλτε μόνοι σας τα συμπεράσματα!!\nΒίντεο που σαρώνει το δυαδύκτιο. ανυποψίαστοι πολίτες ψάχνουν για μια θέση εργασίας ως που βλέπουν απ το παράθυρο έναν μετεωρίτη να πέφτει στην Πόλη\nΤι δεν πρέπει να κάνεις αν σιδερώνεις και χτυπήσει το τηλέφωνο\nΔείτε τι έπαθε ο κάγκουρας\nVIDEO: Πυροσβέστης για κλάματα...\nΑν όλοι οι πυροσβέστες ήταν σαν κι αυτόν οι άστεγοι θα ήταν η πλειοψηφία σ' αυτόν τον πλανήτη!\nΜποξέρ έβγαλε νοκ-άουτ…τον εαυτό του!!!!\nΛέτε να είχε στοιχηματίσει εναντίον του ή απλά να ήταν σουρωμένος; Όπως και να ‘χει, η στιγμή που δίνει μπουνιά στον εαυτό του είναι για πολλά γέλια!!!!!!\nSuccess Souvlaki και το story συνεχιζεται...\nΜε τηλεοπτικό του διάγγελμα, ο πρωθυπουργός Αντώνης Σαμαράς ανακοίνωσε τη μείωση του ΦΠΑ στην εστίαση στο 13% από την 1η Αυγούστου. Ο κ. Σαμαράς τόνισε πως η μείωση του ΦΠΑ στο σουβλάκι, το σαγανάκι και την τυροκαυτερή αποδεικνύουν πως το success story συνεχίζεται...\nO χειρότερος ναυαγοσώστης όλων των εποχών (video) μην σου τυχει...\nKαλύτερα να μη σου τύχει κάτι τέτοιο...\nΤο πιθανότερο είναι να βρεθείς στον πάτο της θάλασσας αβοήθητος ή, ακόμα χειρότερα, να πρέπει εσύ να βοηθήσεις το ναυαγοσώστη!\nΔείτε το μήνυμα-σημείωμα προς τους ...διαρρήκτες που έχει σαρώσει το διαδίκτυο!\nΔείτε το απίστευτο μήνυμα προς τους επίδοξους διαρρήκτες που άφησαν οι ιδιοκτήτες στην είσοδο του σπιτιού τους!\nΗ κορυφαία ατάκα του Μητσοτάκη για Σαμαρά!\nΜητσοτάκης για Σαμαρά: Πίστευα ότι το μεγαλύτερο επίτευγμα του ήταν να ρίξει εμένα…\nΜια φαρμακερή ατάκα για τον Αντώνη Σαμαρά φέρεται να είπε σύμφωνα με όσα γράφει σήμερα ο Γιώργος Παπαχρήστου στα ΝΕΑ ο Κωνσταντίνος Μητσοτάκης.\nΣυγκεκριμένα αναφέρουν τα ΝΕΑ ο επίτιμος πρόεδρος της Νέας Δημοκρατίας φέρεται είπε:\nΝομίζω ότι το μεγαλύτερο επίτευγμά του ως τώρα ήταν ότι έριξε εμένα....\nΕκανα λάθος. Το κορυφαίο είναι ότι θα ρίξει και τον εαυτό του!!!\nΕφοδος της αστυνομίας σε σπίτια εκατοντάδων τηλεθεατών της ΕΡΤ\nΣε μαζικές συλλήψεις τηλεθεατών της ΕΡΤ με τη διαδικασία του αυτοφώρου, προχώρησαν άνδρες της Ελληνικής Αστυνομίας, της Δίωξης Ηλεκτρονικού Εγκλήματος και της Αντιτρομοκρατικής.\nΟι συλληφθέντες, που μέχρι στιγμής ξεπερνούν τους 200, κρατούνται στα κατά τόπους αστυνομικά τμήματα του Λεκανοπεδίου Αττικής με την κατηγορία της κατ' εξακολούθηση παράνομης παρακολούθησης του προγράμματος της ΕΡΤ μέσω διαδικτύου ή παρένθετων τηλεοπτικών συχνοτήτων. Οπως σημειώνει η Αστυνομία σε ανακοίνωσή της, οι έφοδοι έχουν επεκταθεί ήδη και σε άλλες πόλεις της χώρας.\nΥπενθυμίζεται ότι ο υπουργός Οικονομικών με επιστολή του νωρίτερα προειδοποιούσε ότι «(...) τυχόν προβολή των πάσης φύσεως εκπομπών (τηλεοπτικών και ραδιοφωνικών) που φέρουν το σήμα της ΕΡΤ Α.Ε. (...), συνιστά μη αδειοδοτημένη και εξ'αυτού του λόγου παράνομη προβολή προγράμματος και αντιμετωπίζει όλες τις κυρώσεις που προβλέπει η κείμενη νομοθεσία».\nΑμέσως μετά από αυτή την ανακοίνωση του Γιάννη Στουρνάρα, δόθηκε η εντολή στην ΕΛΑΣ να εξαπολύσει ανθρωποκυνηγιτό για τον εντοπισμό των παρανομούντων πολιτών, εφορμώντας σε σπίτια και γραφεία.\nΚατά τον έλεγχο της Αστυνομίας στις κατοικίες και στους χώρους εργασίας των συλληφθέντων εντοπίστηκαν και κατασχέθηκαν:\n- 312 ηλεκτρονικοί υπολογιστές που είχαν αποθηκευμένες ηλεκτρονικές σελίδες αναμετάδοσης του προγράμματος της ΕΡΤ και ενοχοποιητικές κοινοποιήσεις σε δίκτυα κοινωνικής δικτύωσης.\n- 402 τηλεκοντρόλ με φθαρμένα τα πλήκτρα 1, 2 και 3\n- 56 άδειες και γεμάτες φιάλες μπύρας\n- 189 γκαζάκια καφέ\n- 417 κοντάρια από σκούπες και σφουγγαρίστρες\nΟι συλληφθέντες θα οδηγηθούν αύριο στην Εισαγγελία.\nΕγκυρες πηγές του Μπλομπ αναφέρουν ότι άνδρες των αμάδων ΔΙΑΣ, ΖΗΤΑ, ΔΕΛΤΑ και της νεοσύστατης ΑΛ.ΤΖΙ.Ν.ΤΑ, περιπολούν επίσης περίπτερα και ψιλικατζίδικα όλης της χώρας και συλλαμβάνουν επ' αυτοφώρω όσους προσπαθούν να προμηθευτούν το περιοδικό Ραδιοτηλεόραση.\nΓια «παράφορη παραβίαση των ανθρωπίνων δικαιωμάτων και κατάλυση της συνταγματικής αρχής του απαραβίαστου του οικογενειακού ασύλου» κάνει λόγο σε ανακοίνωσή του το Κέντρο Προάσπισης Ανθρωπίνων Δικαιωμάτων στην Ελλάδα.\nΕξω από τη Γενική Αστυνομική Διεύθυνση Αθηνών (ΓΑΔΑ) στη Λ. Αλεξάνδρας βρίσκονται ήδη συγκεντρωμένοι πάνω από 500 άνθρωποι για να εκφράσουν την αλληλεγγύη τους στους 207 συλληφθέντες ενώ για αύριο έχουν προγραμματιστεί πορείες διαμαρτυρίες σε όλη τη χώρα και συγκέντρωσεις έξω από αστυνομικά τμήματα (για περισσότερες πληροφορίες πατήστε εδω)\nΤο success story του Σα(χλα)μαρά\nΤο success story του Σα(χλα)μαρά φαίνεται παντού, όπου κι αν πας όπου κι αν κοιτάξεις. Και να θέλεις, δεν μπορείς να το αποφύγεις...\nΑυτό το έζησα σήμερα κι εγώ στον ΟΑΕΔ, όπου περίμεναν εκατοντάδες άνθρωποι στην ουρά για να υποβάλουν τα συγχαρητήριά τους στην κυβέρνηση και το success story της...\nΈβλεπες παντού εύθυμα πρόσωπα και χαμόγελα. Θέλουν όλοι να συμμετάσχουν στο πανηγύρι γι' αυτή τη μεγάλη επιτυχία της κυβέρνησης.\nΟ ΟΑΕΔ συμμετέχει και αυτός στο success story του Σα(χλα)μαρά. Για να βγάλεις κάρτα ανεργίας σου ζητά, ανάμεσα στα άλλα δικαιολογητικά, εκκαθαριστικό σημείωμα ή τη φορολογική δήλωση του 2013! Που η περίοδος υποβολής της άρχισε την 1η Ιουνίου!\nΔιότι σου λέει, μπορεί να είχες μερικές χιλιάδες ευρώ μισθό το 2012, οπότε θα ήταν αντικοινωνικό να σου δώσουν κάρτα ανεργίας όταν, περιέργως και παρά το success story, οι άνεργοι παραμένουν περισσότεροι από 1,5 εκατομμύριο.\nΑν έχεις μια δυσκολία να καταλάβεις ή να δεις το success story, σκέψου ότι είναι κάτι σαν το σοσιαλισμό του ΠΑΣΟΚ, σαν τη δημοκρατία που αναφέρει το Σύνταγμα ως πολίτευμα της Ελλάδας και σαν την ανεξάρτητη δικαιοσύνη ή τους νόμους, που απέναντί τους είμαστε όλοι ίσοι. Με δυο λόγια, δεν υπάρχει. Success story δεν υφίσταται.\nΑυτό που υφίσταται και εμείς είμαστε αποκλειστικά υπεύθυνοι γι' αυτό, είναι μια ανείπωτη δυστυχία και εξαθλίωση. Που θα συνεχίσει να υπάρχει, όσο καθόμαστε και βλέπουμε χωρίς να αντιδρούμε, όλους αυτούς τους αλήτες να συνεχίζουν το καταστροφικό τους έργο.\nΈλληνας χρωστάει χρήματα σε τράπεζα …το αστρονομικο ποσο των...\nΔε φαντάζεστε πόσα χρήματα χρωστάει ένας άνθρωπος σε γνωστή τράπεζα!!!\nΔείτε και θα πάθετε σοκ!!!….\nΌπως βλέπετε και εσείς… χρωστά 15 ολόκληρα λεπτά!!!!\nΔιαβάστε το απίστευτο μήνυμα που άφησε στους συγκάτοικούς του στην πολυκατοικία.[ΦΩΤΟ]\nΟ άνθρωπος μάλλον απηύδησε από την φασαρία και δείτε τι μήνυμα άφησε στον πίνακα ανακοινώσεων...\nΟι οπαδοί της Μπάρτσα αποθέωσαν τον Νεϊμάρ... μόνο που δεν ήταν αυτός! (video)\nΗ Βαρκελώνη πανηγύριζε τη Δευτέρα την άφιξη του νέου της αποκτήματος της Μπάρτσα, του Νεϊμάρ, και ήταν τόσο κεφάτοι, που δεν πρόσεξαν που αυτός που σήκωσαν στα χέρια δεν ήταν ο ίδιος, αλλά ένας που του μοιάζει.\nΟ Νικολά Πάμιες, ο οποίος είναι από Καταλανό πατέρα και Βραζιλιάνα μητέρα, μοιάζει υπερβολικά στον Βραζιλιάνο ποδοσφαιριστή, ενώ όταν εμφανίστηκε έξω από τα γραφεία του συλλόγου, οι οπαδοί τον σήκωσαν στον αέρα.\nΉξεραν πως δεν ήταν ο Νεϊμάρ; Δεν το ήξεραν; Το αποτέλεσμα είναι πως ο Πάμιες έζησε στιγμές δόξας!\nΑυτή είναι η «splatter» ΦΑΡΣΑ... που προκαλεί ΠΑΝΙΚΟ στο Διαδίκτυο!!! (VIDEO)\nΈχουν εκπαιδευθεί από τις πολλές ταινίες «splatter»\n; Νομίζουν ότι μια φάρσα αυτού του τύπου είναι έξυπνη; Πιστεύουν πως τα «θύματά» τους θα γελάσουν;\nΌποια και να είναι η σωστή απάντηση στα παραπάνω ερωτήματα, η ομάδα της αμερικανικής BlackBoxTV κατάφερε να σαρώσει στο Διαδίκτυο με ένα αρκετά τραβηγμένο «αστείο».\nΜε δάκρυα απόγνωσης μούσκεψαν τα πορτραίτα του Αντώνη Σαμαρά οι πολυάριθμοι θαυμαστές του\n, μόλις έμαθαν ότι το αεροπλάνο του Γητευτή των Κινέζικων κεφαλαίων (άλλη μια προσφώνηση του Έλληνα πρωθυπουργού), απογειώθηκε.\nΛίγο πριν αναχωρήσει μάλιστα, ο Κινέζος πρωθυπουργός που όχι μόνο τον συνόδεψε μέχρι το αεροδρόμιο αλλά περπάτησε και μαζί του τα τελευταία μέτρα αγκαλιάζοντάς τον με λατρεία, έβαλε με τρόπο μέσα στο σακάκι του Αντώνη Σαμαρά, μερικά Γουάν (για καλή τύχη) και του χαμογέλασε λέγοντάς του με αυτά «να κεράσει τα παιδιά» (Μουρούτη κτλ), μόλις βρεθούν στο Αζερμπαϊτζάν. Κίνηση που ερμηνεύτηκε από τους δημοσιογράφους ως ανεπίσημη έναρξη των κινεζικών επενδύσεων στη χώρα μας.\nΈπος! Η καλύτερη αγγελία γάμου που έχετε δει\nΘεός ο τύπος! δείτε τι αγγελία γάμου έβαλε!\nΑν πληρείτε τις προϋποθέσεις διεκδικείτε μια θέση στην...καρδιά του και στην οικογένειά του...\nΕάν δεν έχετε τρόπο να σπάσετε τον πάγο, μπορείτε να επιστρατεύσετε τον ευτραφή κολλητό σας! Αυτό έκανε και η παρέα του βίντεο, η οποία γέλασε με την ψυχή της έστω και αν ο κασκαντέρ δεν το διασκέδασε τόσο...\nΠ-Ρ-Ο-Σ-Ο-Χ-Η -- ΠΡΟΣ ΟΛΟΥΣ ΤΟΥΣ ΑΝΤΡΕΣ!\nΣυμφωνείς εσύ ανυποψίαστος και Κάθονται πίσω. Καθ' οδόν αρχίζουν να κάνουν σεx στο πίσω κάθισμα. Μετά, μία από αυτές έρχεται στο κάθισμα του συνοδηγού και σου\nαποσπά την προσοχή κάνοντάς σου στοματικό έpωτα ενώ η άλλη σου κλέβει το πορτοφόλι!\nΜην βιάζεσαι να κρίνεις από αυτό που βλέπεις μια δεδομένη στιγμή.Αυτό είναι το μήνυμα που δίνει το βιντεο που σαρωνει αυτές τις μέρες το διαδίκτυο. Συμβαίνει σε όλους μας να βγάζουμε βιαστικά συμπεράσματα. Όμως η αλήθεια δεν είναι πάντα αυτή που εκείνη τη στιγμή καταλαβαίνουμε.


Ο Σπήλιος Λιβανός συνόδεψε τον Κυριάκο Μητσοτάκη στη Λευκάδα - Nafpaktos Voice\nΟ Σπήλιος Λιβανός συνόδεψε χθες τον Κυριάκο Μητσοτάκη στην περιοδεία του στη Λευκάδα όπου είχαν την ευκαιρία να συνομιλήσουν με κατοίκους και επιχειρηματίες του νησιού.\nΟ Πρόεδρος της ΝΔ μαζί με τον υποψήφιο βουλευτή Αιτωλοακαρνανίας τίμησαν τη Σύναξη της Παναγίας της Φανερωμένης στο ομώνυμο μοναστήρι μαζί με πλήθη προσκυνητών που συρρέουν από όλη την Ελλάδα στο νησί αυτή τη μέρα.\nΣπήλιος Λιβανός και Κυριάκος Μητσοτάκης, τόσο σήμερα όσο και κατά την πρόσφατη περιοδεία του Πρόεδρου της ΝΔ στην Αιτωλοακαρνανία, είχαν την ευκαιρία να συνομιλήσουν για τα προβλήματα που αντιμετωπίζει ο νομός με τον κ. Λιβανό να επικεντρώνεται κυρίως στα θέματα της οικονομίας, του πρωτογενούς τομέα, των υποδομών, της υγείας και της εκπαίδευσης. Υπενθυμίζουμε πως είχε προηγηθεί κατ’ ιδίαν συνάντηση των δύο αντρών στο γραφείο του Κυριάκου Μητσοτάκη πριν μερικές μέρες όπου έγινε εκτενής συζήτηση για τα ζητήματα του αγροτικού κόσμου και της κτηνοτροφίας, τόσο στον νομό αλλά και σε ολόκληρη τη χώρα.\nΣυνομιλώντας με δημοσιογράφους ο κ. Λιβανός τόνισε πως ο Πρόεδρος της Νέας Δημοκρατίας είναι ενήμερος για την κατάσταση που επικρατεί στην περιοχή και πως δέσμευσή του είναι η Αιτωλοακαρνανία την επόμενη μέρα να βρεθεί στην πρώτη γραμμή της ισχυρής ανάπτυξης.


filoftero: IN MEMORIAM: Λεωνίδας Κύρκος\nΣαν σήμερα, 28 Αυγούστου 2011, έφυγε από κοντά μας ένας σπουδαίος Έλληνας, ένας ανεκτίμητος σύντροφος, ένας αγαπημένος φίλος ο Λεωνίδας Κύρκος.\nΟ Λεωνίδας έζησε μια πολυτάραχη ζωή μαχόμενος απ'τα χρόνια της νεότητας του μέσα από τις γραμμές του κομμουνιστικού και αριστερού κινήματος.\nΦυλακίστηκε, εξορίστηκε, κυνηγήθηκε και έμεινε πάντα παρών και όρθιος στους λαϊκούς δημοκρατικούς αγώνες.\nΗγήθηκε μεγάλων πρωτοβουλιών εκδημοκρατισμού και ανανέωσης της Αριστεράς στον τόπο μας, με το ΚΚΕ εσωτερικού, την ΕΑΡ, τον Συνασπισμό.\nΠρόλαβε την ίδρυση της ΔΗΜΑΡ το 2010, την οποία χαιρέτησε με όλη του την θέρμη και πήρε με ιδιαίτερη συγκίνηση την πρώτη κάρτα ιδρυτικού μέλους του κόμματος.\nΔεν πρόλαβε τις πρώτες της ελπιδοφόρες επιτυχίες αλλά δεν έζησε και την τραγική της κατάληξη.\nΕίμαστε τυχεροί και περήφανοι όσοι περπατήσαμε μαζί του.


Δείτε το όλοι!!! H Ελλάδα δεν μας ανήκει πιά!!! • Φιλούμενος - Ενάντια στην Νέα Τάξη Πραγμάτων\nΗμερομηνία : 20 Νοέμ 2019, 12:47\nΘέμα δημοσίευσης: Δείτε το όλοι!!! H Ελλάδα δεν μας ανήκει πιά!!!\nΔημοσιεύτηκε: 01 Μαρ 2012, 18:37\nΣΥΓΝΩΜΗ ΠΟΥ ΣΑΣ ΧΑΛΑΩ ΤΗΝ ΗΜΕΡΑ ΕΛΛΗΝΕΣ ΜΟΥ!!!!ΕΛΛΗΝΙΔΕΣ ΜΟΥ!!!!ΑΛΛΑ Η ΕΛΛΑΔΑ ΔΕΝ ΜΑΣ ΑΝΗΚΕΙ ΠΙΑ!!!!!Για να δούμε ΣΗΜΕΡΑ σε ποιο σημείο βρισκόμαστε. Γιατί από το 2010 έκαναν μπόλικη "δουλίτσα" οι ΠΡΟΔΟΤΕΣ!!\nΠου υπάγεται το Έθνος μας;; Είναι η κατάσταση αυτή αναστρέψιμη; Η Εθνική μας κυριαρχία είναι... ασφαλής;\nΛέξεις κλειδιά : "Δικαστήρια μεγάλου Δουκάτου του Λουξεμβούργου", "ΑΜΕΤΑΚΛΗΤΑ", "δεν εξαιρούνται περιουσιακά στοιχεία και Εθνική Κυριαρχία"........\nΈλληνες, τα συμπεράσματα δικά σας...........\nΘέμα δημοσίευσης: Re: Δείτε το όλοι!!! H Ελλάδα δεν μας ανήκει πιά!!!\nΔημοσιεύτηκε: 02 Μαρ 2012, 07:26\nΤέτοιο αίσχος δεν το έχω ξαναδεί ποτέ στη ζωή μου. Μόνο ένα νοσηρό μυαλό θα μπορούσε να κατασκευάσει ένα τέτοιο έκτρωμα σαν αυτό.\nΛυπάμαι που το λέω, αλλά ως Έλληνας πολίτης νοιώθω οργή και θλίψη.\nΑυτή η πρόκληση των δρακονιανών ερπετών που κάνουν κουμάντο στον πλανήτη δεν θα περάσει.\nΔημοσιεύτηκε: 02 Μαρ 2012, 16:23\nΤώρα το κατάλαβε η εν λόγω ιστοσελίδα (hellenic revenge) ότι η ελλάδα δεν μας ανήκει πια;;\nΜάλιστα με το άρθρο 14 παράγραφος 5 ήδη από το πρώτο μνημόνιο του Μαϊου 2010 τους δώσαμε όλοι εμείς οι έλληνες με την απάθεια και την δειλία μας και την ηλιθιότητα μας και τις στημένες ειρηνευτικές ανώδυνες διαδηλώσεις μας (του ραββίνου hessel), το δικαίωμα να μπορούν όλοι αυτοί οι σοσια-ληστές καταχραστές & τοκογλύφοι να κατασχέσουν όποτε θέλουν δημοσία ή ιδιωτική περιουσία των Ελλήνων..και όταν λέμε ιδιωτική περιουσία εννοώ ασφαλώς τα σπίτια σας και τα χωράφια σας, όσα σας απέμειναν ακόμα δικά σας...\nΔημοσιεύτηκε: 06 Μαρ 2012, 22:21\nΔείτε ζωντανά τα αποτελέσματα των εκλογών,αναλυτικα ανα περιφέρεια


Ποιος θα ξεπαγώσει την ενταξιακή πορεία της Άγκυρας | ΤΟ ΠΑΡΟΝ\nΠοιος θα ξεπαγώσει την ενταξιακή πορεία της Άγκυρας\nJanuary 1, 2007 στις κατηγορίες ΚΥΠΡΟΣ,\nΤο Κυπριακό είναι το άλυτο πρόβλημα πίσω από το οποίο κρύβονται ουκ ολίγοι εκ των Ευρωπαίων για να προβάλουν εμπόδια στην ενταξιακή πορεία της Τουρκίας. Την ίδια στιγμή, η διαδικασία αυτή προσφέρει στην Κυπριακή Δημοκρατία την ευκαιρία να δημιουργεί συμμάχους εντός της Ε. Ένωσης για να προσδοκά στη διεκδίκηση μιας καλύτερη λύσης από εκείνην που πρόσφερε ο Ανάν, ο Χάνεϊ και οι ημέτεροι αρχιτέκτονες του διχοτομικού του σχεδίου. Μετά την τελευταία απόφαση του Ευρωπαϊκού Συμβουλίου, η τουρκική ενταξιακή πορεία είναι παγωμένη σε οκτώ τουλάχιστον κεφάλαια. Όμως, η κυπριακή κυβέρνηση διατηρεί τη δυνατότητα να ασκεί πολλαπλά μικρά βέτο στο άνοιγμα και στο κλείσιμο κάθε τουρκικού ενταξιακού κεφαλαίου, όχι μόνο για λόγους τεχνικούς αλλά και για λόγους πολιτικούς.\nΉδη, η Βρετανία και η Φινλανδία απέτυχαν την προπερασμένη βδομάδα να κινήσουν τη διαδικασία «ξεπαγώματος» έξι κεφαλαίων. Πέτυχαν μόνο σε ένα κεφάλαιο, εκείνο της βιομηχανίας, διότι η κυβέρνηση της Κύπρου δεν μπορούσε να προβάλει τεχνικά κωλύματα. Όσα τεχνικά προβλήματα υπήρχαν είχαν ήδη καταγραφεί. Συνεπώς, η επιμονή της θα προκαλούσε αρνητική εικόνα και κλίμα στο ΚΟΡΕΠΕΡ, δηλαδή τους Μόνιμους Αντιπροσώπους των κρατών μελών.\nΣτο σημείο αυτό επισημαίνονται δυο πολιτικές καταστάσεις:\n• Η κυπριακή κυβέρνηση επιδεικνύει πρόθεση να συνδέει τη διαδικασία «ξεπαγώματος» των τουρκικών ενταξιακών κεφαλαίων με πολιτικά κριτήρια όπως είναι ο τερματισμός της άσκησης βέτο από πλευράς της Τουρκίας κατά της Κυπριακής Δημοκρατίας σε όλους τους Διεθνείς Οργανισμούς. Αυτό σημαίνει ότι θα παραμείνει εκτός των άλλων παγωμένο το κεφάλαιο για την κοινή άμυνα και εξωτερική πολιτική, καθώς και εκείνα τα οποία σχετίζονται μ’ αυτό.\n• Το ορόσημο του 2009, δηλαδή η νέα καθοριστική αξιολόγηση της Τουρκίας. Τότε θα ελεγχθεί κατά πόσο προχώρησε η Τουρκία έστω και σε έμμεση αναγνώριση της Κυπριακής Δημοκρατίας μέσω της εφαρμογής του Πρωτοκόλλου της Άγκυρας. Ταυτοχρόνως, προσδοκάται ότι το θέμα αυτό θα συνδεθεί από τα δεξιά ευρωπαϊκά κόμματα της Ευρώπης για να αναδειχθεί η τουρκική ενταξιακή πορεία ως ένα από τα κύρια ζητήματα των Ευρωεκλογών του 2009, με απώτερο στόχο την προώθηση της ειδικής σχέσης αντί της πλήρους ένταξης.\nΗ Τουρκία, η Κύπρος\nΜέσα σε αυτό το πλέγμα σχέσεων εμπίπτουν:\n• Οι εκλογές στην Τουρκία και το σκηνικό που θα προκύψει από αυτές. Οι Κεμαλιστές προβάλλουν εμπόδια στην ανάδειξη του Ταγίπ Ερντογάν να αναλάβει τον Μάιο την Προεδρία της Δημοκρατίας και ζητούν πρόωρες εκλογές. Από την άλλη, ουδείς γνωρίζει ποια θα είναι η σύνθεση της νέας Τουρκικής Εθνοσυνέλευσης είτε οι εκλογές διεξαχθούν πρόωρα είτε τον Νοέμβριο. Όπως δεν μπορεί να προβλεφθεί κάποιος πόσα κόμματα θα συμμετάσχουν στη νέα τουρκική κυβέρνηση και αν θα προέρχεται ο νέος πρωθυπουργός από το στρατόπεδο των ισλαμιστών ή από κάπου αλλού ή αν στην Τουρκία θα επικρατήσει πολιτική αστάθεια. Εξέλιξη που ενδεχομένως να βοηθήσει τους Ευρωπαίους, και ειδικώς εκείνους που επιθυμούν την ειδική σχέση για να την προωθήσουν κατά τρόπον αποτελεσματικότερο.\n• Οι εκλογές του επόμενου έτους, δηλαδή του Φεβρουαρίου του 2008 στην Κύπρο θα διεξαχθούν, ως φαίνεται, με δύο μέχρι στιγμής υποψηφίους. Το νυν Πρόεδρο, Τάσσο Παπαδόπουλο και τον πρώην Υυπουργό Εξωτερικών και έναν από τους οπαδούς του Σχεδίου Ανάν, Ιωάννη Κασουλίδη, του οποίου την εκλογή ευνοούν οι Αγγλοαμερικανοί. Εκτιμούν ότι το έργο τους θα διευκολυνθεί και η λύση θα είναι πιο κοντά στα δικά τους μέτρα. Αντιθέτως, ορθά ή λανθασμένα κρίνουν ότι με τον Πρόεδρο Παπαδόπουλο είναι δύσκολο να περάσουν τις δικές τους θέσεις, που για γεωπολιτικούς και γεωστρατηγικούς λόγους ευνοούν την Τουρκία. Υπάρχει, όμως, και μια μικρή μερίδα η οποία θεωρεί ότι θα είναι πολύ πιο εύκολο να περάσει τη λύση ο Πρόεδρος Παπαδόπουλος, παρά οποιοσδήποτε άλλος. Εάν, μάλιστα, η λύση πλησιάζει εκείνην που οι Αγγλοαμερικανοί επιδιώκουν από το μεγάλο «όχι» περνούμε στο μεγάλο «ναι» και στην αυτοαναίρεση του Προέδρου.\n• Οι επιδιώξεις του Μεγάλου Αδελφού, δηλαδή των ΗΠΑ, οι οποίες δεν περιορίζονται μόνο στη λύση του Κυπριακού. Επεκτείνονται στις σχέσεις των ΗΠΑ με την Τουρκία και σε συνδυασμό με την Ε. Ένωση. Οι Αμερικανοί θέλουν την ένταξη της Τουρκίας στην Ε. Ένωση για να αποκτήσουν μετά τη Βρετανία έναν δεύτερο ισχυρό γεωστρατηγικό σύμμαχο, ώστε να έχουν τη δυνατότητα ελέγχου της Ε. Ένωση, δημιουργώντας εσωτερικά προβλήματα στην Κοινότητα ή ελέγχοντας τις αποφάσεις της.\nΘα είναι μακρύς ο δρόμος για την… Ιθάκη της Τουρκίας, εάν τελικά η Τουρκία θέλει ποτέ να καταστεί πλήρες μέλος της Ε. Ένωσης. Ερώτημα: Πώς όμως θα ξεπαγώσει υπό αυτές τις συνθήκες η τουρκική ενταξιακή πορεία, όταν μάλιστα οι Τούρκοι θέλουν την είσοδό τους στην Ε. Ένωση κατά τρόπον αυτοκρατορικό; Το ζητούμενο, όπως είπαμε και στην αρχή, είναι άλλο: Ακόμη και αν η Τουρκία βολεύεται με την ειδική σχέση (καθότι η πλήρης δημοκρατικοποίησή της θα προκαλέσει προβλήματα εσωτερικής συνοχής στο κεμαλικό κράτος) ενδέχεται να μη βολεύονται οι ΗΠΑ. Οπότε για δικούς τους λόγους -εξυπηρέτησης δηλαδή εθνικών και οικονομικών συμφερόντων – οι ΗΠΑ είναι δυνατό να επιδιώξουν την πλήρη ένταξη της Άγκυρας. Ερώτημα: Υπό αυτές τις συνθήκες και αν αυτό ευνοεί τις ΗΠΑ, γιατί να μη στηρίξουν την Τουρκία να προχωρήσει σε πάσης φύσεως κρίση; ΣΕ μια τέτοια περίπτωση ποιος θα πληρώσει τη νύφη μιας τέτοιας κρίσης; Τα πρώτα ευρωπαϊκά διαμερίσματα που θα δεχθούν την κρίση, ασχέτως εάν είναι λυμένο ή όχι το Κυπριακό, θα είναι εκείνα της Κύπρου, του Αιγαίου και της Θράκης…\nΤο κρυφτούλι Το Κυπριακό είναι το άλυτο πρόβλημα πίσω από το οποίο κρύβονται ουκ…


Τρίτη, 6 Μαρτίου 2007\nΟ Βασίλης Λαρυγγάκης, ηλεκτρονικός από τη Σκόπελο, τοποθετεί την δορυφορική παραβολική κεραία για να εξασφαλίσουμε σύνδεση με το διαδίκτυο. Ο Βασίλης έκανε όλο αυτό το ταξίδι και πρόσφερε μια μέρα κοπιαστικής δουλειάς δωρεάν! Την κεραία, το modem και τη σύνδεση για δύο μήνες με τον ελληνικό δορυφόρο πρόσφερε πολύ ευγενικά η Hellas-Sat! Τη βάση για την κεραία, που όπως βλέπετε για να αντέχει τους ισχυρούς ανέμους την πλακώσαμε με 200 κιλά λάβα από το νησί, πρόσφερε πολύ ευγενικά το κατάστημα ηλεκτρονικών ειδών "ΠΑΛΜΟΣ". Το καλώδιο για τη σύνδεση της κεραίας με το modem πρόσφερε η "ΗΛΕΚΤΡΑΓΟΡΑ" του Σπύρου Λεμονή από τη Σκόπελο. Αλλά ακόμη και τα εισιτήρια του Βασίλη για να πάει και νάρθει στην Αλόνησσο πρόσφερε ο Σύλλογος Ιδιοκτητών Ενοικιαζομένων Δωματίων της Σκοπέλου.\nΑναρτήθηκε από lighthouse.life στις 9:27 μ.μ.\nΟμολογουμένως είναι πολύ ενδιαφέρουσα αυτή η εγκατάσταση από τεχνικής πλευράς. Ακόμη και το γεγονός οτι ήταν μόνο για δύο μήνες δεν μπορει να την δικαιολογήσει. Τόσες δωρεάν προσφορές έγιναν... Ας βιδώνανε τον ιστό στο παρακείμενο τσιμεντένιο δάπεδο (ή στον τοίχο πίσω) ... Τι περιμένουν ? Να τον πάρουν πίσω ?\nΒιολόγος, Ορνιθολόγος, Ειδικός Διαχείρισης & Ερμηνείας Περιβάλλοντος\nAbout Life at Faros...\nO Γιώργος Κατσαδωράκης (μέλος και συνοδοιπόρος της ΜΟm, ιδρυτικό μέλος της Eλληνικής Ορνιθολογικής Εταιρίας και επιστημονικός σύμβουλος του WWF Ελλάς), βρίσκεται στo ακατοίκητο νησί Ψαθούρα για να μελετήσει την αναπαραγωγική βιολογία του Θαλασσοκόρακα (Phalacrocorax aristotelis desmarestii), τοπικά Καλικατσού, ενός προστατευτέου είδους πτηνού στην Ευρωπαϊκή Ένωση, για το οποίο όμως ελάχιστα γνωρίζουμε στην Ελλάδα . Παράλληλα, μελετά την ανοιξιάτικη μετανάστευση των πουλιών και τη φυσική ιστορία του νησιού, ενώ προσπαθεί να ευαισθητοποιήσει πολίτες και πολιτεία για την ανάγκη ουσιαστικής προστασίας των προστατευόμενων περιοχών της χώρας. Θα μείνει στο φάρο του νησιού για 45 μέρες. Τη δράση του αυτή υποστηρίζουν απο κοινού και οι τρεις οργανώσεις.\nΠου είναι η Ψαθούρα...\nΦΥΤΑ & ΒΛΑΣΤΗΣΗ\nΗΜΕΡΑ ΤΩΝ ΚΙΡΚΩΝ\nΤο μπουρίνι πέρασε χτες κι από την Ψαθούρα. Με την...\nΗ ΕΠΙΣΚΕΨΗ ΤΟΥ ΑΡΧΟΝΤΑ\nΤΟΠΩΝΥΜΙΑ ΚΑΙ ΟΝΟΜΑΤΟΛΟΓΙΑ\nΟΙ ΤΕΣΣΕΡΙΣ ΚΟΣΜΟΙ\n18 Μαρτίου 2007Χτες το βράδυ, συζήτηση, παρέα και ...\n17 Μαρτίου 2007Σοκ σήμερα το πρωί! Σηκώθηκα και ξ...\n16 Μαρτίου 2007Σήμερα όλη μου, σχεδόν, η μέρα αφιε...\n16 Μαρτίου 2007Συνεχίζω σήμερα με το τι κάνω εδώ ε...\n15 Μαρτίου 2007Διακόπτω τη συνέχεια από χτες (θα σ...\n14 Μαρτίου 2007 Αν το δει κανείς το πράγμα από τη...\n13 Μαρτίου 2007Πέτρες και χώμα! Έτσι απλά. Αν έχει...\n12 Μαρτίου 2007Η μετανάστευση των πουλιών είναι χα...\n11 Μαρτίου 2007 Για να μπορέσουν να επιβιώσουν οι ...\n10 Μαρτίου 2007Η εικόνα εντελώς χειμωνιάτικη σήμερ...\n10 Μαρτίου 2007 Σήμερα το πρωί. Εδώ, κάτω από τα κ...\n10 Μαρτίου 2007Ένας από τους συγκατοίκους μου στο ...\n9 Μαρτίου 2007 (διαβάστε τα δυο προηγούμενα σημερι...\n9 Μαρτίου 2007Να ένας Δεντροφυλλοσκόπος Phyllosco...\n5η μέρα στο νησί\nΠέμπτη 8 Μαρτίου 2007Φυσάει βοριάς σήμερα όλη τη μ...\nΠέμπτη 8 Μαρτίου 2007Ονειρεύτηκα να μείνω μερικές ...\nΤο ψάξιμο για φωλιές ξεκίνησε. Θα τελειώσει αύριο....\nΑλλά βέβαια τα "ίτσ(ι)α" πάντα μυρίζουν όμορφα και...\nΜπορεί εγώ να θέλω να πιστεύω ότι η Ψαθούρα είναι ...\nΈτσι όπως είναι μικρή, επίπεδη (μέγιστο ύψος 17 μ....\nΗ Ψαθούρα. Βρέστε τη στο χάρτη της Ελλάδας μόνοι σ...\nΕπιτέλους φτάσαμε! Σαλπάραμε τη μόνη μέρα που είχε...\nΟ Βασίλης Λαρυγγάκης, ηλεκτρονικός από τη Σκόπελο,...


Ο οίνος στην Βυζαντινή εποχή\nΚατά τη διάρκεια των βυζαντινών χρόνων κι όταν ο Χριστιανισμός είχε εδραιωθεί ως επίσημη θρησκεία, το κρασί που χρησιμοποιούνταν παλιά για τις σπονδές στους θεούς, έγινε το κρασί της Θείας Μετάληψης, έγινε το Αίμα Του Θεανθρώπου. Ο Λυτρωτής,ο Σωτήρας των ανθρώπων αποκαλείται Άμπελος η αληθινή, ενώ οι μαθητές του και οι πιστοί, κληματίδες και σταφύλια. Ο αρχαίος θεός Διόνυσος συγκρούεται με τη νέα εποχή και εκβάλλεται από τις λατρευτικές εκδηλώσεις των πιστών. Από τις αρχές του 12ου αιώνα περίπου μ.Χ. ο Άγιος Τρύφων επωμίζεται τον ρόλο του προστάτη των αμπελοκαλλιεργειών και της γονιμότητας και η μνήμη του εορτάζεται με ιδιαίτερη λαμπρότητα στις 1 Φεβρουαρίου. Κατά την παλαιοχριστιανική εποχή (4ος – 6ος αιώνας μ.Χ.) το θέμα της αμπέλου (κληματίδα-βότρεις-αμφορείς ) απαντάται σε βασιλικά δαπέδων βασιλικών, εκκλησιαστικά σκεύη, με προφανή συμβολισμό, ενώ κατά τη βυζαντινή και μεταβυζαντινή εποχή, σε τοιχογραφίες, τέμπλα, ιερά άμφια κ.λ.π. Οι μεγαλύτερες καλλιεργήσιμες εκτάσεις περιέρχονταν στην μοναστηριακή και εκκλησιαστική περιουσία.\nΜαρτυρίες και αναφορές σε ιστορικά κείμενα μας πληροφορούν ότι η ταυτότητα της βυζαντινής οινικής παράδοσης ήταν η συνέχεια της αρχαιοελληνικής. Στην παράδοση αυτή παρουσιάζονται η δραστηριότητα των οινοπαραγωγών και των οινεμπόρων, η ιστορία των καπηλείων ( το αρχαίο ρήμα «καπηλεύω» σήμαινε κάνω εμπόριο), οι νομικές και εμπορικές διατάξεις ,οι συνθήκες που άνοιξαν το δρόμο για τον έλεγχο του κρασιού από τη Δύση. Οι αμπελουργοί, οι οινηγοί, οι κάπηλοι αποτελούσαν την αλυσίδα, όπου στηριζόταν ο μηχανισμός «παραγωγή-διακίνηση-κατανάλωση» του βυζαντινού κρασιού. Σε αντίθεση με τους αρχαίους προγόνους, η κατανάλωση του κρασιού γινόταν με διαφορετικό τρόπο. Προτιμούσαν το κρασί ανέρωτο και ζεστό σε αγγεία, το καταλληλότερο δε σκεύος ονομαζόταν καύκος.\nΦημισμένοι υπήρξαν ακόμη και οι παλιοί Αγιορείτικοι Αμπελώνες. Μάλιστα, η συστηματική καλλιέργεια των αμπελιών είχε ως αποτέλεσμα, τον 10ο αιώνα , να υπάρχει αφθονία κρασιού στο Άγιο Όρος, και να αρχίσει η εμπορία του πρώτα στη Θεσσαλονίκη και αργότερα η μεταφορά του με πλοία σε άλλες περιοχές της Μακεδονίας, στην Κωνσταντινούπολη και σε άλλες χώρες. Το κρασί αποθηκευόταν σε ειδικές αποθήκες μέσα στις μονές, τα βαγεναριά, και σε αντίστοιχες αποθήκες στα μετόχια των μονών σε όλη τη Χαλκιδική.\nΜε την εξάπλωση των Αρχαίων Ελλήνων το αμπέλι φτάνει στην Ιταλική χερσόνησο και στην Καμπανία, ενώ η Σικελία γίνεται κέντρο παραγωγής σταφυλιών. Περίπου το 600 π.Χ. οι Φοίνικες διέδωσαν την καλλιέργεια του στην Γαλλία και αργότερα οι Ρωμαίοι..\nΟι δυσκολίες και τα προβλήματα που προέκυψαν κατά την περίοδο αυτή ήταν αρκετά, το κυριότερο δε η υψηλή φορολογία, που επέβαλε η τουρκική κυριαρχία,αλλά και η εχθρική στάση προς το κρασί, λόγω της μουσουλμανικής θρησκείας.Αυτό είχε σαν αποτέλεσμα να περιοριστεί σημαντικά η ελληνική αμπελουργία.\nΠαρόλες τις αντιξοότητες η αμπελουργία και η οινοποιία δεν έσβησε και κατάφερε με την Απελευθέρωση να παρουσιάζεται δυνατή, έως ανθηρή. Ενδιαφέροντα στοιχεία αντλούμε από τα περιηγητικά κείμενα των ξένων που ταξίδεψαν στην Ελλάδα την περίοδο αυτή. Ο Τούρκος περιηγητής Εβλιά Τσελεμπή που περιηγήθηκε το 17ο αι. τη Μακεδονία σημείωνε ότι γύρω από τη Θεσσαλονίκη υπήρχαν 46.000 στρέμματα αμπέλια και σε ότι σε κάθε αμπελώνα υπήρχε και εντευκτήριο διασκέδασης.Ο γιατρός και βοτανολόγος Pierre Belon,μεγάλη περιηγητική φυσιογνωμία του 16ου αιώνα, στο ταξιδιωτικό οδοιπορικό του γράφει: « Οι Έλληνες θεωρούν ντροπή να νερώσουν το κρασί τους.Η οινοποσία αποτελεί σωστή ιεροτελεστία. Για να μην τους βλάψει το πιοτό έχουν πλάϊ τους μια στάμνα με νερό και πίνουν πότε –πότε μερικές γουλιές επειδή το κρασί φέρνει δίψα. Οι γυναίκες δεν παρακάθονται ποτέ στα γεύματα των ανδρών ». Η Mary Walker, που επισκέφθηκε τη δυτική Μακεδονία το 1860 επαινούσε τα κρασιά της Κοζάνης, της Νάουσας και της Καστοριάς για την ποιότητά τους.\nΣτα τέλη του 19ου αι. και στις αρχές του 20ου, η αμπελοκαλλιέργεια στην Ελλάδα δέχεται ένα σοβαρότατο χτύπημα. Το 1898, φυλλοξήρα προσέβαλε αρχικά ,τους αμπελώνες στην Μακεδονία και αργότερα επεκτάθηκε σ’ όλη την Ελλάδα. Ακολουθεί σημαντική πτώση, ενώ η μόνη ελπίδα φαίνεται με την εγκατάσταση των προσφύγων από την Ανατολική Ρωμυλία, την ανατολική Θράκη και τον Πόντο, οι οποίοι μετέφεραν νέες ποικιλίες κλημάτων, και είχαν άλλες γνώσεις και εμπειρίες. Με τις προσπάθειες εμβολιασμού σε αμερικανικά υποκείμενα οι αμπελώνες σώθηκαν και οι Έλληνες αμπελουργοί κατόρθωσαν να ανακόψουν την πτωτική πορεία της αμπελοκαλλιέργειας και της οινοπαραγωγής.


Αγωνιστική έκδοση YZ250F Monster Energy Yamaha Racing Edition - Χαρακτηριστικά και Προδιαγραφές - Yamaha Motor\nΕξωτερική σχεδίαση Monster Energy Yamaha Racing Edition\nΚαμία άλλη μοτοσυκλέτα δεν είναι στο επίκεντρο της προσοχής όσο αυτή η έκδοση motocross με στυλ εργοστασιακής ομάδας! Η αποκλειστική μαύρη εξωτερική σχεδίαση διαθέτει επίσημα γραφικά Monster Energy, που καθιστούν αυτήν την έκδοση την απόλυτη αγωνιστική έκδοση του τετράχρονου κινητήρα 250 κ.εκ. υψηλής τεχνολογίας της Yamaha.\nΤο πιρούνι SSS (Σύστημα ευαίσθησίας ταχύτητας) της YZ250F Monster Energy Yamaha Racing Edition είναι από τα καλύτερα στην κατηγορία του και διαθέτει νέες ρυθμίσεις απόσβεσης χαμηλής ταχύτητας για ακόμη καλύτερη απόκριση. Στο πίσω σύστημα monocross χρησιμοποιούνται, επίσης, νέες ρυθμίσεις ανάρτησης για βελτιωμένη πρόσφυση και καλύτερη αίσθηση.\nΈχουν γίνει διάφορες βελτιώσεις για το όσο το δυνατόν χαμηλότερο μη αναρτώμενο βάρος, για ακόμη πιο άμεση απόκριση του πλαισίου. Η νέα, ελαφριά πίσω πλήμνη και η ανασχεδιασμένη αλυσίδα συμβάλλουν στη μείωση του συνολικού βάρους του πιο πρόσφατου μοντέλου.\nΜε την υψηλής απόδοσης μπροστινή εισαγωγή αέρα, αυτός ο δυναμικός τετράχρονος κινητήρας 250 κ.εκ. διαθέτει την πιο τεχνολογικά προηγμένη σχεδίαση στην κατηγορία του. Στην ιδιαίτερα επιτυχημένη πορεία του περιλαμβάνονται πολλές νίκες σε αγώνες και τίτλοι στο πρωτάθλημα MX. Έτσι, λοιπόν, μπορείτε να είστε σίγουροι ότι ο κινητήρας με ανεστραμμένη κεφαλή της YZ250F Monster Energy Yamaha Racing Edition προσφέρει την απόδοση, τη χρηστικότητα και την αντοχή που χρειάζεστε για να κερδίσετε.\nΗ YZ250F Monster Energy Yamaha Racing Edition διαθέτει νέα, φαρδύτερη πίσω ζάντα 2,15 ιντσών με φαρδύτερο πίσω ελαστικό 110/90-19 που προσφέρει αυξημένη πρόσφυση για την καλύτερη δυνατή εκκίνηση.\nΑφού επιλεγούν και φορτωθούν οι δύο επιθυμητοί χάρτες κινητήρα πριν από τον αγώνα με την εφαρμογή Yamaha Power Tuner, είναι δυνατή η επιλογή χαρτογράφησης από τον διακόπτη που υπάρχει στο τιμόνι. Αυτή η στιγμιαία ρύθμιση επιτρέπει την αλλαγή χαρτογράφησης εν κινήσει, με το γκάζι κλειστό, παρέχοντας απόλυτο έλεγχο υπό όλες τις συνθήκες.\nΓια την επίτευξη όσο το δυνατόν ταχύτερων γύρων, η απόδοση των φρένων είναι το ίδιο σημαντική με την ισχύ του κινητήρα. Ο μπροστινός δίσκος 270 χλστ. της YZ250F Monster Energy Yamaha Racing Edition διαθέτει μια ελαφριά δαγκάνα με διπλά έμβολα μεγάλης διαμέτρου 25,4 χλστ., για κορυφαία απόδοση στην κατηγορία και εξαιρετική αίσθηση.\nΟ ελαφρύς σκελετός αλουμινίου την καθιστά μία από τις μοτοσυκλέτες με την καλύτερη απόκριση κι ευελιξία στην κατηγορία της. Χρησιμοποιώντας τοιχώματα πλαισίου διαφορετικού πάχους, οι σχεδιαστές της Yamaha έχουν ενσωματώσει διάφορα επίπεδα ακαμψίας σε βασικά σημεία, προκειμένου να επιτύχουν ένα ισορροπημένο πλαίσιο με εξαιρετικό χειρισμό, που σας παρέχει την ανατροφοδότηση και την αυτοπεποίθηση που χρειάζεστε για να πετύχετε τις καλύτερες δυνατές επιδόσεις.\nΤο κρυφό πλεονέκτημα της Yamaha είναι η δωρεάν εφαρμογή Power Tuner, η οποία μέσω του smartphone σας διευκολύνει τη ρύθμιση του χαρακτήρα της απόδοσης του κινητήρα ανάλογα με την εκάστοτε πίστα και τις μεταβαλλόμενες οδικές και καιρικές συνθήκες.\nΥγρόψυκτος, Μονοκύλινδρος, οπίσθιας κλίσης, Τετράχρονος, τετραβάλβιδος, 2EEK\n77,0 × 53,6 χλστ.\n5 ταχυτήτων, Μόνιμης εμπλοκής\n110/90-19 62M Τύπος με αεροθάλαμο


«Να σας πω συγχαρητήρια για την πάρα πολύ σημαντική επιτυχία της εταιρείας να προσελκύσει το ενδιαφέρον ενός τραπεζικού κολοσσού, όπως είναι η JP Morgan. Θεωρώ πολύ σημαντική ψήφο εμπιστοσύνης στην εταιρεία, αλλά συνολικά και στις δυνατότητες της χώρας αυτήν την επένδυση. Χαίρομαι ιδιαίτερα όταν καινοτόμες ελληνικές εταιρείες μπορούν και διακρίνονται σε επίπεδο αποτιμήσεων. Η Ελλάδα δεν είναι μόνο μία χώρα που στηρίζεται στον τουρισμό και στις θαυμάσιες παραλίες της, αλλά υπάρχει ένα ανθρώπινο δυναμικό στον τομέα της τεχνολογίας, που μας κάνει να είμαστε πολύ αισιόδοξοι ότι η τεχνολογία θα αποτελεί ένα ολοένα και μεγαλύτερο κομμάτι του ΑΕΠ της χώρας», σημείωσε ο πρωθυπουργός Κυριάκος Μητσοτάκης απευθυνόμενος στους εργαζόμενους της Viva Wallet κατά την επίσκεψή του στα κεντρικά γραφεία της εταιρείας.\nΚορονοϊός-Ελλάδα: 17.662 νέα κρούσματα, 106 νέοι θάνατοι, 568 διασωληνωμένοι


Ειδομένη: Κάθε ώρα 36 πρόσφυγες περνάνε στα Σκόπια | δημοκρατία\nΕιδομένη: Κάθε ώρα 36 πρόσφυγες περνάνε στα Σκόπια\n25|02|2016 | 9:21\nΜε το σταγονόμετρο η ροή μόνο για Ιρακινούς και Σύρους! Πάνω από 3.000 οι εγκλωβισμένοι στον καταυλισμό\nΚλειστή παρέμενε από νωρίς χθες το πρωί η ουδέτερη ζώνη Ελλάδας – Σκοπίων στο ύψος της Ειδομένης. Το προηγούμενο 24ωρο, οι Αρχές των Σκοπίων επέτρεψαν την είσοδο σε μόλις 860 μετανάστες και πρόσφυγες από το Ιράκ και τη Συρία.\nΣύμφωνα με την Αστυνομία, στον καταυλισμό προσωρινής διαμονής βρίσκονται περίπου 3.000 άνθρωποι και επιπλέον 300 έως χθες το απόγευμα ανέμεναν στο βενζινάδικο, στο ύψος του Πολυκάστρου. Από νωρίς χθες το πρωί ξεκίνησε, εξάλλου, η λειτουργία του κέντρου μετεγκατάστασης στο πρώην Στρατόπεδο Αναγνωστοπούλου, στα Διαβατά Θεσσαλονίκης.\nΠάντως, λεωφορεία με πρόσφυγες βρίσκονται σταθμευμένα λόγω των αγροτικών μπλόκων ή καθ’ οδόν σε όλη την εθνική οδό. Οπως προκύπτει από στοιχεία της Επιθεώρησης Αστυνομίας Κεντρικής Μακεδονίας, από την Καβάλα είχε ξεκινήσει ένα λεωφορείο, ένα από τα Τρίκαλα, 23 από τη Λάρισα, 13 από τη Μαγνησία και 11 από τη Φθιώτιδα, με κατεύθυνση είτε την Ειδομένη είτε την Αθήνα.\nΓενικά, η κατάσταση τις τελευταίες ημέρες μοιάζει ανεξέλεγκτη, καθώς ο μεγάλος όγκος μεταναστών και προσφύγων έχει εγκλωβιστεί στη χώρα μας, λόγω των «παιχνιδιών» των Σκοπίων στην Ειδομένη.\nΣτο κλειστό γυμναστήριο των Γρεβενών έφτασαν αιφνιδιαστικά αργά το βράδυ της Τρίτης 131 πρόσφυγες από την περιοχή της Καλαμπάκας. Οι πρόσφυγες προέρχονται από τη Συρία και είναι νέα ζευγάρια με πολλά μικρά παιδιά από έξι μηνών έως πέντε ετών. Ο αντιπεριφερειάρχης Ευάγγελος Σημανδράκος ανέφερε πως δύο μικρά παιδιά χρειάστηκε να μεταφερθούν άμεσα στο νοσοκομείο της πόλης για τις πρώτες βοήθειες και ότι ύστερα από μία ή δύο ημέρες οι πρόσφυγες θα κατευθυνθούν προς την Ειδομένη.\nΠαράλληλα, εγκλωβισμένα πούλμαν γεμάτα πρόσφυγες βρέθηκαν και στο μπλόκο των αγροτών στα Τέμπη, με κατεύθυνση προς το Στρατόπεδο Αναγνωστοπούλου στη Θεσσαλονίκη. Περισσότεροι από 700 πρόσφυγες παρέμειναν για πολλές ώρες στο σημείο, ενώ πραγματοποίησαν και καθιστική διαμαρτυρία, προκειμένου να επιταχυνθεί η διαδικασία μεταφοράς τους.\nΘεσσαλονίκη: Κέντρο φιλοξενίας (και) το παλιό 424 Στρατιωτικό Νοσοκομείο\nΣε κέντρο φιλοξενίας προσφύγων θα μετατραπεί τελικά το κτίριο του πρώην 424 Στρατιωτικού Νοσοκομείου, εγκρίνοντας έτσι το αίτημα του δημάρχου Θεσσαλονίκης Γιάννη Μπουτάρη.\n«Το 424 είναι ιδανικό για τη φιλοξενία των προσφύγων και, όπως με ενημέρωσε ο γενικός γραμματέας Μεταναστευτικής Πολιτικής Βασίλης Παπαδόπουλος, έχει ήδη εγκριθεί. Το είχα πει από την πρώτη στιγμή, είναι ένας άδειος χώρος που σήμερα ο Στρατός τον χρησιμοποιεί ως αποθήκη για λίγα πράγματα και μπορεί γρήγορα να ετοιμαστεί και να φιλοξενήσει πρόσφυγες» είπε στη «δημοκρατία» ο κ. Μπουτάρης.\nΟ ίδιος, όπως είπε, θα επιμείνει και στη δημιουργία χώρου εντός του Λιμανιού, παρότι τα αρμόδια υπουργεία δεν ενέκριναν την Αποθήκη 9 που είχε προτείνει.\n«Θα επιμείνω και για το λιμάνι και αφού δεν τους κάνει η αποθήκη 9 ας δούμε μια άλλη αποθήκη» είπε.\nΕκτός όμως από το κτίριο του πρώην Στρατιωτικού Νοσοκομείου, ο Δήμος Θεσσαλονίκης ετοιμάζεται να δημιουργήσει κέντρο φιλοξενίας και στην έκταση των Λουτρών Θέρμης.\nΤα ιδιόκτητα 600 στρέμματα των Λουτρών περιλαμβάνουν και κτιριακές εγκαταστάσεις, ενώ στις αντιδράσεις του Δήμου Θέρμης ότι υπάρχει κοντά σχολικό συγκρότημα ο κ. Μπουτάρης απαντά ότι «είναι μακριά το σχολείο και στην τελική μπορώ να δημιουργήσω το κέντρο από την άλλη πλευρά των 600 στρεμμάτων, που να είναι ακόμα πιο μακριά».\nΟ Ι. Μπουτάρης προτείνει σύσκεψη των δημάρχων\nΕκτακτη σύγκληση της Περιφερειακής Ενωσης Δήμων Κεντρικής Μακεδονίας προτείνει ο δήμαρχος Θεσσαλονίκης Γιάννης Μπουτάρης. «Να συγκληθεί έκτακτη συνάντηση με την ΠΕΔ για να δούμε πώς θα αντιμετωπίσουμε το πρόβλημα, το οποίο δεν ξέρουμε πώς θα εξελιχθεί, δεν ξέρουμε εάν θα αρχίσουν να έρχονται καράβια προς τη Θεσσαλονίκη. Για την ώρα δεν έρχονται καράβια,·αν έρθουν τι θα κάνουμε;» διερωτήθηκε ο κ. Μπουτάρης μιλώντας στον ραδιοφωνικό σταθμό Πρακτορείο 104,9 FM.\nΣχολιάζοντας τις αντιδράσεις κατοίκων στον Δήμο Δέλτα Θεσσαλονίκης, είπε ότι οι πρόσφυγες που από χθες φιλοξενούνται στις εγκαταστάσεις του πρώην στρατοπέδου Αναγνωστοπούλου στα Διαβατά «είναι άνθρωποι, δεν είναι φυλακισμένοι» και πρόσθεσε ότι θα δημιουργηθούν νέα δεδομένα για την πόλη από τη στιγμή που, όπως υπογράμμισε, οι πρόσφυγες έχουν κάθε δικαίωμα να επισκεφτούν και την αγορά της πόλης και γενικά να πάνε όπου θέλουν.\n«Γι’ αυτόν τον λόγο έγινε το στρατόπεδο. Ας ελπίσουμε ότι δεν θα κλείσουν τα σύνορα και θα προχωρήσει η προώθηση των προσφύγων εκεί που πρέπει να προωθηθούν με τη λιγότερη δυνατή επιβάρυνση» τόνισε ο κ. Μπουτάρης.\nΜε τα πόδια (!) 450 χιλιόμετρα έως τα σύνορα\nΔεν έχει τέλος ο γολγοθάς για τους πρόσφυγες που εγκλωβίστηκαν στη Λαμία, όταν δόθηκε εντολή να ακινητοποιηθούν τα λεωφορεία που τους μετέφεραν στα σύνορα με τα Σκόπια.\nΠερίπου 500 από αυτούς, αφού διανυκτέρευσαν σε πάρκινγκ στη Λαμία, φόρτωσαν νωρίς χθες το πρωί στην πλάτη τα σακίδια με τα πράγματά τους και ξεκίνησαν το επίπονο ταξίδι τους με τα πόδια (!), για να διανύσουν μια απόσταση που ξεπερνά τα 450 χιλιόμετρα και να φτάσουν στον προορισμό τους, την Ειδομένη.\nΑλλοι, πάλι, χάθηκαν μέσα στην πόλη της Λαμίας ψάχνοντας τρόπους για να μετακινηθούν προς τα σύνορα με άλλα μέσα, καθώς η Αστυνομία δεν επέτρεπε να κατευθυνθούν προς τα σύνορα με τα λεωφορεία.\nΤην ίδια ώρα στα Τέμπη ορισμένοι από τους πρόσφυγες, οι οποίοι τις τελευταίες μέρες βρίσκονταν στα μπλόκα των αγροτών, αποφάσισαν να πάνε στα Σκόπια πεζοί κρατώντας στα χέρια τους ελληνικές σημαίες, προκειμένου να προστατευθούν από ενδεχόμενες επιθέσεις κατά τη διάρκεια του ταξιδιού τους.\nΜισθός έως 619 ευρώ στα hot spots\nΘέσεις απασχόλησης για ανέργους ακόμα και σε hot spots προβλέπει η σχετική απόφαση του υπουργείου Εργασίας για τα προγράμματα κοινωφελούς εργασίας. Οι μηνιαίες αποδοχές που θα λαμβάνουν όσοι επιλεχθούν να καλύψουν τις συγκεκριμένες θέσεις δεν θα πρέπει να υπερβαίνουν τα 619 ευρώ (όσοι είναι πάνω από 25 ετών) και τα 539,75 ευρώ (αν είναι κάτω των 25 ετών). Τα ποσά αυτά αφορούν όσους τοποθετηθούν για να εργάζονται τα βράδια στα hot spots, στο πλαίσιο του προγράμματος κοινωφελούς εργασίας.\nΣημειώνεται ότι οι ωφελούμενοι στα προγράμματα κοινωφελούς εργασίας θα μπορούν να απουσιάζουν έως δύο ημέρες τον μήνα και έως 12 μέρες με αναρρωτική άδεια, χωρίς να υφίστανται περικοπή αποδοχών. Επίσης, προβλέπονται άδειες και μειωμένα ωράρια:\n• Στις περιπτώσεις απουσίας λόγω επαπειλούμενης κύησης, κύησης και λοχείας, η απασχόληση αναστέλλεται κατά τη διάρκεια απουσίας και παρατείνεται η δυνατότητα παραμονής στο πρόγραμμα έως 10 μήνες.\n• Για ΑμεΑ ή όσους έχουν παιδιά με πνευματική, ψυχική ή σωματική αναπηρία σε ποσοστό 67% και πάνω ή παιδιά έως 15 ετών που πάσχουν από σακχαρώδη διαβήτη ινσουλινοεξαρτώμενο ή τύπου 1 με ποσοστό αναπηρίας 50% και πάνω ή έχουν σύζυγο με αναπηρία 80% και πάνω, τον/την οποίο/α συντηρούν, έχουν δικαίωμα σε μειωμένο ωράριο κατά 1 ώρα την ημέρα.\n• Οι γονείς δικαιούνται είτε να προσέρχονται αργότερα είτε να αποχωρούν νωρίτερα από την εργασία τους κατά μία ώρα την ημέρα και μέχρι το τέκνο να φτάσει στην ηλικία των 30 μηνών.\n«Κατάληψη» από Αφγανούς στην πλατεία Βικτωρίας!\nΟι σκηνές του περασμένου καλοκαιριού, με τους πρόσφυγες και τους μετανάστες να κατακλύζουν την πλατεία Βικτωρίας, επαναλαμβάνονται τις τελευταίες ημέρες, μετατρέποντας και πάλι ένα από τα κεντρικότερα σημεία της πρωτεύουσας σε καταυλισμό. Οι πρόσφυγες, που προέρχονται κυρίως από το Αφγανιστάν, έχουν κατασκηνώσει στο πλακόστρωτο και στα παγκάκια, όπου απλώνουν κουβέρτες, στήνουν αυτοσχέδια παραπήγματα, ξαπλώνουν σε χαρτόκουτα και χρησιμοποιούν τους υπνόσακους για να προστατευθούν το βράδυ από το κρύο.\nΕθελοντικές ανθρωπιστικές οργανώσεις προσέφεραν τρόφιμα στους ταλαιπωρημένους Αφγανούς πρόσφυγες (ανάμεσά τους βρίσκονται γυναίκες και παιδιά), οι οποίοι μετά την απόφαση των Σκοπίων να κλείσουν τα σύνορα βρίσκονται στον αέρα.\nΕφτασαν χθες οι πρώτοι 1.600 στα Διαβατά!\nΠερίπου 1.600 πρόσφυγες και μετανάστες πέρασαν χθες τις πύλες του κέντρου φιλοξενίας στο πρώην στρατόπεδο «Αναγνωστοπούλου» στα Διαβατά.\nΑπό χθες τα ξημερώματα άρχισαν να καταφτάνουν τα πρώτα λεωφορεία που μετέφεραν πρόσφυγες και μετανάστες από την Κοζάνη, τα Τρίκαλα και την εθνική οδό όπου είχαν εγκλωβιστεί λόγω των αγροτικών κινητοποιήσεων.\nΣτο σημείο είχε σπεύσει ήδη ισχυρή αστυνομική δύναμη με διμοιρίες των ΜΑΤ προκειμένου να φυλαχτεί ο χώρος και να αποφευχθούν τυχόν επεισόδια με κατοίκους, οι οποίοι, όμως, χθες δεν πλησίασαν στο κέντρο.\nΟπως διευκρίνισε ο εκπρόσωπος του υπουργείου Εσωτερικών, προσωρινά υπεύθυνος για το Κέντρο Μετεγκατάστασης στα Διαβατά, Σάκης Παπαθεμελής, «ανάλογα με τις συνθήκες που θα επικρατούν στην Ειδομένη, εφόσον θα υπάρχει άνοιγμα των συνόρων από τα Σκόπια, θα φεύγουν οι άνθρωποι από εδώ».\nΕξήγησε ότι «η διαδικασία της καταγραφής διενεργείται συστηματικά και παράλληλα κάποιος ιατρικός έλεγχος για όσους έχουν ανάγκη, ενώ την όλη ευθύνη για συσσίτιο και γενικά τη διαχείριση της φιλοξενίας την έχει ο Ελληνικός Στρατός». Εξήρε, επίσης, τη συνδρομή της Υπατης Αρμοστείας του ΟΗΕ που, σε συνεργασία με άλλες οργανώσεις, έχει εγκατασταθεί με δικές της σκηνές και υποδομές, παρέχοντας την απαραίτητη υποστήριξη.\nΑπό την πλευρά τους οι κάτοικοι ζητούν να δημιουργηθεί πολυδύναμο αστυνομικό τμήμα στην περιοχή, επισημαίνοντας ότι η λειτουργία του κέντρου σε μια περιοχή που ήδη είναι γκέτο αυξάνει την ανασφάλεια των κατοίκων.\n► Τσίπρας: Η Ελλάδα δεν θα γίνει αποθήκη ψυχών


Ιστολόγιο Διαλόγου για ΣΥΝ και ΣΥΡΙΖΑ: Γ. Αντωνόπουλος: Να καταργηθούν τα προνόμια των τάσεων\nΓ. Αντωνόπουλος: Να καταργηθούν τα προνόμια των τάσεων\nΤου Γιώργου ΑΝΤΩΝΟΠΟΥΛΟΥ*\nΒρισκόμαστε σε μια κατάσταση πρωτόγνωρη για τον χώρο μας. Πηγαίνουμε σε ένα συνέδριο που όλα τα ενδεχόμενα είναι ανοιχτά. Κανείς και καμιά δεν είναι σίγουρος για το αποτέλεσμα αυτής της διαδικασίας.\nΤαυτόχρονα βιώνουμε εδώ και χρόνια αρρωστημένες καταστάσεις στο εσωτερικό του κόμματος σε επίπεδο ηγεσίας αλλά και στη βάση του κόμματος.\nΙδιαίτερα στη βάση υπάρχει η τάση αποστράτευσης, αρνήσεις για συμμετοχή στις διαδικασίες, αρνήσεις για υποψηφιότητες. Η εισροή νέων μελών έχει σταματήσει. Το κόμμα γηράσκει, αργοπεθαίνει.\nΤα πολιτικά ερωτήματα πολλά. Τι απέδωσε η αριστερή στροφή, τι γίνεται με τον ΣΥΡΙΖΑ, να μείνουμε ή να φύγουμε από την Ευρωζώνη, ποια η πρόταση διεξόδου κ.ά. Ανοιχτά θέματα όχι μόνο για την ελληνική αριστερά.\nΤο δύσκολο για μας δεν είναι να απαντήσουμε σε αυτά τα ερωτήματα. Το δύσκολο είναι να μπορέσουμε να συζητήσουμε ουσιαστικά για αυτά με ανοιχτά αυτιά μέσα στο κόμμα. Γνωρίζουμε από πριν τι θα πει ο σύντροφος μας, αν είναι δικός μας ή από τους άλλους.\nΑν υπάρχει ελπίδα για να συνεχίσει αυτό το κόμμα θα φανεί σε αυτό το συνέδριο. Θα φανεί αν υπάρχει βούληση από το σώμα των συνέδρων να πει φτάνει πια αυτή η κατρακύλα.\nΕίμαστε μέρος της συνολικής κρίσης του τόπου μας. Είμαστε μέρος της απαξίας που εκφράζεται από μεγάλο τμήμα της κοινωνίας για τους πολιτικούς και την πολιτική. Και δεν κάνουμε τίποτα για να το αλλάξουμε.\nΗ πολυγλωσσία, οι μεθοδεύσεις, οι αποκλεισμοί, οι λαθροχειρίες σε εκλογικές διαδικασίες. Ο μεγάλος διεκδικεί τη θέση που παραχώρησε στο μικρό. Ο μικρός αλαζονικά δε συνομιλεί με το μεγάλο. Ο κοινοβουλευτικός εκπρόσωπος συμπεριφέρεται σαν να εκπροσωπεί άλλο κόμμα. Σε κάθε ανακοίνωση του κόμματος υπάρχει ανακοίνωση της ανανεωτικής. Κόμμα μέσα στο κόμμα.\nΗ πλειοψηφία διασπάται γιατί οι παλιοί αισθάνονται να απειλούνται από τους νέους, και κάποιοι παλιοί από την πολύ αγάπη κοντεύουν να πνίξουν τους νέους και να τους μεταλλάξουν σε παλιούς. Αλήθεια πόσο ο πρόεδρος μας θυμίζει σήμερα τον 33χρονο που θα έφερνε τα πάνω κάτω στην πολιτική και όχι ένα κλασικό (αριστερό) πολιτικό. Κόψαμε τον πετυχημένο ευρωβουλευτή μας και βάλαμε στη θέση τον “δικό μας” (άξιος είναι και αυτός), ενώ μπορούσαμε να έχουμε ένα νέο πρόσωπο γιατί εκεί είναι η ελπίδα.\nΔοκιμάσαμε τόσα χρόνια ένα μοντέλο στο κόμμα που τελικά από κόμμα των μελών που θέλαμε να γίνει έγινε το κόμμα των τάσεων-μηχανισμών.\nΕίναι καιρός να το αλλάξουμε. Είναι καιρός να καταργηθούν τα προνόμια των τάσεων. Δεν θα διαλυθούν οι τάσεις με αποφάσεις, αλλά τουλάχιστον μπορεί να κοπεί ο ομφάλιος λώρος που τις θρέφει και έχουν γίνει τέρατα.\nΝα πάψουν με απόφαση του συνεδρίου οι λίστες στις εκλογικές διαδικασίες. Ένα ψηφοδέλτιο ενιαίο. Θα υπάρξουν παρατράγουδα θα κυκλοφορήσουν παράνομα χαρτάκια. Όσοι και όσες θέλουν ας τα πάρουν τα χαρτάκια. Θεωρώ ότι το μεγάλο μέρος των μελών μας δεν τα χρειάζεται.\nΘα είναι το πρώτο χτύπημα. Να μην εκλεγεί η νέα γραμματεία με λίστες πάλι. Να εκλεγούν με πρόταση του προέδρου (εδώ θα φανεί ο συνθετικός του ρόλος) για να είναι παραγωγική. Με τον ίδιο τρόπο να εκλεγούν όλα τα όργανα του κόμματος που σήμερα θυμίζουν διαλυμένα φοιτητικά αμφιθέατρα.\nΝα σταματήσουν τα παζάρια των τάσεων για τις θέσεις σε επιτροπές, επαγγελματικά στελέχη, εκπροσωπήσεις.\nΝα τηρηθεί κώδικας δεοντολογίας για τη δημόσια εκπροσώπηση του κόμματος. Σήμερα κανείς δεν ξέρει τι λέει ο ΣΥΝ (για τον ΣΥΡΙΖΑ ακόμη χειρότερα) και αυτό έχει καταντήσει να είναι χειρότερο και από το αν έχουμε μια λανθασμένη πολική θέση.\nΑυτά που σημειώνω δεν είναι πανάκεια.\nΘα σταλεί όμως ένα μήνυμα στη βάση του κόμματος και στην κοινωνία ότι κάτι γίνεται στον ΣΥΝ κάτι αλλάζει. Για να μπορείς να ζητήσεις και οικονομική ενίσχυση μήπως και πληρωθούν οι υποχρεώσεις που εκκρεμούν. Τώρα κανείς και καμία δεν δίνει ούτε τον χρόνο του ούτε το χρήμα του, σε ένα κόμμα μπάχαλο.\nΘα υπάρξουν απώλειες, μπορεί να φύγουν κάποιοι σύντροφοι. Πιστεύω θα το βρουν και αυτοί τον δρόμο τους και μπορεί να είναι και πάλι κοινός.\nΗ ατολμία σήμερα θα είναι ο θάνατος μας.\nΑς εκλέξουμε συνέδρους που θα τολμήσουν.\nΓια να κερδίσουμε πάλι την εμπιστοσύνη του κόσμου μας.\n* Π.Κ. Ε' Διαμερίσματος Θεσσαλονίκης


Απρίλιος και ζώδια: Για ποιους τελειώνει η χειμερία νάρκη και ποιοι να προσέξουν - Μάθετε τα πάντα για σχέσεις, λεφτά και εργασία\nΖωδιακές προβλέψεις από τον Νίκο Διαμαντή\nΖώδια: Ο Απρίλιος μπορεί να θεωρηθεί το ξύπνημα από έναν δύσκολο χειμώνα. Οι ευκαιρίες φαίνεται να πληθαίνουν και να δίνουν το έναυσμα για μια κοινή προσπάθεια επιστροφής στην αισιόδοξη πλευρά της ζωής, τηρουμένων πάντα των αναλογιών.\nΣταδιακές αλλαγές, προσεκτικές κινήσεις\nΣυγκρατήστε την ορμητικότητά σας σε περιπτώσεις που διακυβεύεται το συμφέρον σας. Απομονώστε περιστατικά που σας ενοχλούν και συνεχίστε τις καλές σας προσπάθειες για πρόοδο και συναισθηματική έκφραση.\nΤο πέρασμα του Άρη από το ζώδιο των Διδύμων έως τις 22, ενεργοποιεί τον τομέα των προσωπικών και των κοινωνικών σχέσεων από την ευχαρίστηση μέχρι την επιθετικότητα και από την κατάκτηση μέχρι την διαφωνία. Έτσι και αλλιώς ο μήνας πάντα δείχνει μια καθαρή πραγματικότητα στον τομέα των σχέσεων και σας βοηθά να συνειδητοποιήσετε την τρέχουσα πραγματικότητα. Το πρώτο μισό έχετε και την υποστήριξη από την Αφροδίτη, στο ζώδιό σας, ενώ στην πορεία του μήνα, περνώντας στον Ταύρο ο πλανήτης της αγάπης, θα έλεγα πως κάνει λίγο πιο περίπλοκη την καθημερινότητα της ερωτικής σας ζωής. Αυτό σημαίνει ότι συγκινήσεις που θα νιώσετε θα έχουν λίγο χαρακτήρα παραπλανητικό ή αψυχολόγητο. Με δυο λόγια πρέπει να προσέξετε τη στάση που θα κρατήσετε κυρίως στις αισθηματικές σχέσεις αυτόν τον μήνα. Αποφύγετε πάντως να πάρετε κατηγορηματικές θέσεις ή αποφάσεις, από τα μέσα Απριλίου ότι και αν βιώσετε. Ακολουθήστε το ένστικτό σας στα δύσκολα, αποφύγετε υπερβολικές συναισθηματικές συγκινήσεις και παραμείνετε ψύχραιμοι στις όποιες προκλήσεις συναντήσετε.\nΈνας περίεργος τομέας ο οποίος συνεχίζει να έχει αναταράξεις. Η καθημερινότητα θα διατηρήσει πολλές ευαίσθητες ισορροπίες στον οικονομικό τομέα. Οι επιλογές θα εξυπηρετούν με κάποιο τρόπο τις ανάγκες σας, αλλά αυτές εξακολουθούν να παραμένουν ρευστές και δύσκολες στη διαχείρισή τους. Θα πρέπει λοιπόν να προσέξετε πολύ πως θα διαχειριστείτε τόσο οικονομικές υποχρεώσεις που η κάλυψή τους δεν αναβάλλεται, όσο και το ενδεχόμενο της βελτίωσης των οικονομικών σας στο δεύτερο δεκαπενθήμερο. Οι ελεύθεροι επαγγελματίες θα έχετε ευκαιρίες εξυπηρέτησης και κάποιοι θα έχετε και την βοήθεια της τύχης μέσα από πωλήσεις, ή αύξηση του τζίρου. Μην επαναπαύεστε όμως σε πρόσκαιρες βελτιώσεις διότι πιέσεις και νέα έξοδα θα επιστρέψουν στο προσκήνιο της ζωής σας. Από τώρα θα πρέπει να είστε περισσότερο προσεκτικοί, ιδιαίτερα αν τα μέτρα έχουν περιορίσει κατά πολύ το εισόδημά σας και αν ψάχνετε να βρείτε τους κατάλληλους τρόπους για να αναπληρώσετε κάποιες απώλειες.\nΚλασικά σταθερός τομέας με την παρουσία της Αφροδίτης στο ζώδιό σας. Είτε η εργοδοσία, είτε το πελατειακό κοινό, θα δείξει μια δυστροπία και μια περίεργη κατάσταση αυτήν την περίοδο. Ο Άρης στους Διδύμους έως τις 22, θα έρθει σε δυσαρμονία με τον Ποσειδώνα στους Ιχθύς το πρώτο δεκαήμερο και συνιστά μεγαλύτερη ψυχραιμία και σωστούς υπολογισμούς. Αυτό αφορά και στους ανθρώπους του περιβάλλοντος της εργασίας σας, με τη συμπεριφορά τους, ή κάποια γεγονότα θα δυσκολέψουν για λίγο την κατάσταση στον τομέα αυτόν. Η αντιμετώπισή σας πρέπει να είναι ψύχραιμη και σταθερή. Τόσο ο θυμός, όσο και ο φόβος δεν εξυπηρετεί τίποτα και κανέναν. Συνειδητοποιήστε ότι έχετε να περάσετε ένα σύντομο δύσκολο διάστημα και εξοπλιστείτε ανάλογα για να τα καταφέρετε. Αποφύγετε ριψοκίνδυνα εγχειρήματα, προνοήστε για τυχόν κακοτοπιές ή συνωμοσίες τρίτων εις βάρος σας και γενικότερα, μην βιάζεστε!\nΤακτοποίηση εκκρεμοτήτων, επιλογή προτεραιοτήτων\nΟ Απρίλιος θεωρείται μεταβατικός μήνας και μπορείτε να αξιοποιήσετε τις ευκαιρίες που σας προσφέρει για να τακτοποιήσετε τα οικονομικά σας και να επιλέξετε τους τομείς που μπορείτε να έχετε τα επιθυμητά αποτελέσματα.\nΈνας τομέας που απαιτεί την προσοχή σας, καθώς όλα εξαρτώνται από τις επιθυμίες, τις επιδιώξεις και την συμπεριφορά σας. Κινδυνεύετε αυτόν τον μήνα να υπερβάλλετε στις απαιτήσεις σας, ή να στραφείτε στον εαυτό σας για να αντλήσετε δυνάμεις, με αποτέλεσμα να μην έχετε τόση αυτοπεποίθηση όση στο παρελθόν. Ο Άρης από τους Διδύμους έως τις 22 σας γεμίζει αμφιβολίες, καθώς κάποια πράγματα διακυβεύονται και σας αποπροσανατολίζουν, όσον αφορά στην αποφασιστικότητα που δείχνετε σε άλλες περιπτώσεις. Το παρελθόν θα παίξει κάποιο ρόλο στην ψυχολογία σας, αλλά δεν πρέπει να του επιτρέψετε να αναβιώσει χωρίς κέρδος. Συγκρατήστε τον εγωισμό σας, αποφύγετε τις συγκρούσεις με τον σύντροφό σας για μικρές αφορμές και εστιάστε στην μεγάλη εικόνα. Ο εαυτός σας είναι και η πυξίδα που σας δείχνει το δρόμο για να αισθανθείτε ασφαλείς. Το τελευταίο δεκαήμερο, νέες γνωριμίες και συναναστροφές θα αποσπάσουν την προσοχή σας από δυσκολίες και ότι άλλο σας ενοχλεί.\nΕυτυχώς έχετε προνοήσει σε παλαιότερες εποχές και μπορείτε τώρα να διαθέσετε ορισμένα χρήματα για να καλύψετε κάποιες έκτακτες ανάγκες οι οποίες αφορούν κυρίως στην οικογένεια και στην κάλυψη των εξόδων της. Φροντίστε όμως να μην επηρεάζεστε συναισθηματικά από πιέσεις και να μην παραμελείτε τις δικές σας προτεραιότητες. Φροντίστε να εξυπηρετήσετε το συμφέρον σας και να διατηρήσετε μερικά πλεονεκτήματα που έχετε αποκτήσει στον τομέα αυτόν. Περιορίστε την καταναλωτική σας διάθεση και μην μπαίνετε σε ανταγωνισμούς που δεν εξυπηρετούν την τωρινή και την μελλοντική σας οικονομική εξέλιξη. Διατηρήστε καθαρή σκέψη, κάντε τους απαραίτητους ελιγμούς που έχουν σκοπό να ενισχύσετε το βεληνεκές σας και, προσπαθήστε, το τελευταίο δεκαήμερο του μήνα να είστε συνεπείς, να μην εμπλακείτε σε νομικές αντιπαραθέσεις με φόντο τα χρήματά σας. Κάποιοι από εσάς που διεκδικείτε μερίδιο από μια προηγούμενη συνεργασία που έχει τελειώσει, μπορείτε να κάνετε έναν έξυπνο και αμοιβαία προσοδοφόρο διακανονισμό.\nΕυαίσθητος διαμορφώνεται τον μήνα αυτόν ο χώρος της δουλειάς σας. Ωστόσο ευνοούνται πρωτοβουλίες που μπορείτε να πάρετε, ενδείκνυται η ανάπτυξη νέων δραστηριοτήτων, ενώ το καλύτερο διάστημα για να ξεκινήσετε κάτι καινούριο ή να κλείσετε συμφωνίες, είναι το πρώτο δωδεκαήμερο. Το πέρασμα του Ερμή από τον Κριό στο ζώδιό σας στις 19, θα συμβάλλει πολύ στην ανάπτυξη κλίματος καλύτερης συνεννόησης σε επίπεδο επαγγελματικών συνεργασιών. Γενικότερα οι μέρες θα κυλήσουν γρήγορα και θα σας δοθεί η ευκαιρία και να αποδείξετε τις ικανότητες που διαθέτετε και να γίνουν και περισσότερο αναγνωρίσιμες από τους άλλους. Οι εργαζόμενοι, ενδεχομένως να κουραστείτε στη διεκπεραίωση μιας υποχρέωσης που θα αναλάβετε. Οι ελεύθεροι επαγγελματίες θα μπορέσετε καλύτερα να προωθήσετε αυτό που από καιρό έχετε κατά νου. Μικρές δυσκολίες δεν θα λείψουν αλλά θα είναι σύντομες. Σημαντικό διαμορφώνεται το τελευταίο δεκαήμερο με τη συμβολή ενός ανώτερου παράγοντα να αποτελεί αρωγό, ή σύμμαχο στις προσπάθειές σας.\nΈμπνευση και αποφασιστικότητα\nΟ μήνας ενεργοποιεί τη δημιουργικότητά σας και σας βοηθά να βρείτε λύσεις στα θέματα που σας απασχολούν, έστω και αν σε ορισμένες περιπτώσεις γίνεστε και πάλι υπερβολικοί.\nΙδιαίτερος θεωρείται ο μήνας αυτός για τις σχέσεις σας, καθώς φαίνεται να σας επηρεάζει το ανικανοποίητο και να επιλέγετε ανθρώπους και καταστάσεις οι ελεύθεροι. που δεν ταιριάζουν με το χαρακτήρα σας. Φροντίστε να κρατήσετε άθικτα τα στεγανά σας, να μην δώσετε λαβές για σχόλια στο περιβάλλον σας και να μην περιμένετε ανταπόδοση εκ του μη έχοντος. Αν το κάνετε για να διασκεδάσετε την ανία σας, υπάρχουν και άλλοι τρόποι, πιο ανώδυνοι και πιο κατάλληλοι γι αυτό. Πάντως ό, τι και αν κάνετε χρειάζεται προσοχή, χρειάζεται σοβαρότητα και όχι παρόρμηση και χρειάζεται να μην κάνετε διαρκώς παραχωρήσεις οι οποίες δεν θα φέρουν το επιθυμητό αποτέλεσμα. Όσοι βρίσκεστε σε σχέση, καλό θα είναι να είστε σίγουροι ότι κάνετε αυτό που σας αναλογεί, ότι υπερασπίζεστε έντιμα και ειλικρινά τις επιθυμίες και τον κοινό σας στόχο και δεν επηρεάζεστε από εξωτερικούς παράγοντες και ατυχή παραδείγματα τρίτων. Επίσης μην φανερώνετε τα τρωτά σας σημεία.\nΒαδίστε προσεκτικά σε αυτόν τον τομέα γιατί κάποιες από τις θετικές εξελίξεις που είχαν δρομολογηθεί το προηγούμενο διάστημα, φαίνεται να καθυστερούν, με αποτέλεσμα να σας βγάζουν από τον προγραμματισμό σας και να σας δημιουργούν άγχη και ανασφάλειες. Φροντίζει γι αυτό και ο Άρης στο ζώδιό σας. Αυτός είναι και ο κίνδυνος για τον ψυχισμό σας, καθώς αισθάνεστε ενισχυμένοι ενώ στην πραγματικότητα χρειάζεται να είστε περισσότερο διπλωμάτες. Κάντε υπομονή καθώς φαίνεται να βελτιώνεται η κατάσταση το τελευταίο δεκαήμερο του μήνα και μέχρι τότε πρέπει να έχετε αντοχή και υπομονή. Αν αναρωτιέστε τι πρέπει να αλλάξετε στις προσπάθειές σας, η απάντηση είναι ότι δεν χρειάζονται αλλαγές, αλλά χρειάζεται μια τακτική υπενθύμιση της αναμονής σας προς εκείνους οι οποίοι φαίνεται ότι θα αποφασίσουν για το τι μέλλει γενέσθαι. Επίσης να είστε προετοιμασμένοι και για άλλες προτάσεις και ευκαιρίες, μερικές μάλιστα από τις οποίες θα σας βάλουν σε δίλημμα, για το αν βιαστήκατε να βάλετε όλα σας τα αυγά σε ένα καλάθι. Βαδίστε όμως στα σίγουρα, αποδείξτε τη σοβαρότητά σας και μην παρασύρεστε από επιθυμίες που δεν έχουν γερή βάση, ούτε καλή σχέση με την πραγματικότητα.\nΣτην εργασία θα αποδοθεί δικαιοσύνη και θα αναγνωριστεί ή έντιμη και ειλικρινή προσπάθεια, με τον ένα ή τον άλλον τρόπο. Ελέγξτε τον παρορμητισμό σας, την ανυπομονησία σας και την αγάπη σας στη λεπτομέρεια, εάν θέλετε να βοηθήσετε κι εσείς με τη σειρά σας τις θετικές εξελίξεις. Το πρώτο μισό του μήνα θεωρείται δύσκολο για τις επιδιώξεις σας και αυτό γιατί δεν έχουν οριστικοποιηθεί ακόμα ούτε οι ανάγκες ούτε οι στόχοι. Όσοι ασχολείστε με τα ΜΜΕ, τις δημόσιες σχέσεις, την πολιτική ή τα κοινά γενικότερα και την επικοινωνία, φροντίστε να μην πτοείστε από τις δυσκολίες των αρχών του μήνα, αλλά και να μην εμπιστεύεστε πληροφορίες που είναι δύσκολο να διασταυρωθούν. Όσοι ασχολείστε με τον χρηματοπιστωτικό τομέα να είστε πολύ προσεκτικοί γιατί οι παραπλανητικές εξελίξεις του μήνα μπορεί να σας οδηγήσουν σε λάθη, που αφορούν σε εκτιμήσεις, κινήσεις και ακατάλληλες επαφές. Κινδυνεύετε αν υπερεκτιμήσετε τις δυνάμεις και τις δυνατότητές σας, αν αγνοήσετε την εμπειρία σας και αν ριψοκινδυνεύσετε λειτουργώντας αντίθετα με τις ενδείξεις των εξελίξεων στα θέματα που σας αφορούν.\nΠροσωπικές αναστατώσεις, οικονομικές επιδιώξεις\nΦανείτε ψύχραιμοι στα ζητήματα που απαιτούν προσοχή στην προσωπική σας ζωή. Μην κάνετε αρνητικές εκτιμήσεις και μη βιάζεστε να πάρετε αποφάσεις. Οικονομικά διακρίνετε τις ευκαιρίες και μην παρασύρεστε από άσχετα γεγονότα.\nΤο πρώτο μισό του μήνα φαίνεται να εξελίσσεται έντονα όσον αφορά στην αισθηματική σας ζωή και να μην υποστηρίζει τις επιλογές σας, ούτε να σας βοηθά να κερδίσετε τις εντυπώσεις εκεί που επιθυμείτε. Είστε απασχολημένοι με διάφορα θέματα, θεωρείτε ότι έχετε κάνει λάθη και κρίνετε έντονα τη συμπεριφορά του συντρόφου σας χωρίς να επωμίζεστε τις ευθύνες που σας αντιστοιχούν. Καθώς περνά ο μήνας, η ένταση χαλαρώνει, ανακαλύπτετε ότι οι φόβοι και οι υποψίες σας δεν είχαν βάση και καταφέρνετε με τον τρόπο σας, να επαναφέρετε την κατάσταση στα πλαίσια στα οποία μπορείτε να λειτουργήσετε και να απολαύσετε. Η Αφροδίτη περνά στον Ταύρο στις 15 και ο Άρης στο ζώδιό σας στις 23. Σε γενικές γραμμές ο μήνας έχει συναισθηματική ένταση η οποία οφείλεται κυρίως σε πληγωμένο εγωισμό και σε ανταγωνιστική συμπεριφορά. Όσο πιο γρήγορα συνειδητοποιήσετε ότι όλα αυτά συμβαίνουν επειδή η συντροφική σχέση είναι ζωντανή και σημαντική και για τα δύο μέρη της, τόσο γρηγορότερα θα μπορέσετε να επαναφέρετε την κατάσταση σε επίπεδα νηφαλιότητας και εξέλιξης. Όσοι αναζητάτε σύντροφο να είστε βέβαιοι ότι η γλώσσα του σώματος είναι δηλωτική των προθέσεών σας και είναι ένα ταλέντο το οποίο διαθέτετε αρκετά αναπτυγμένο.\nΟ μήνας αυτός αποτελεί μέρος μιας εποχής που αισθάνεστε ιδιαίτερα ανασφαλείς με την εξέλιξη των οικονομικών σας αλλά δεν σας έχει στερήσει την σχετική αισιοδοξία και τα καλά παραδείγματα θετικής έκβασης των προσπαθειών σας. Είναι επειδή έχετε τον τρόπο να τροφοδοτείτε το σύστημα με υπηρεσίες και εκείνο με τη σειρά του σας το ανταποδίδει. Όσοι από εσάς όμως, θυμάστε και αναπολείτε άλλες εποχές και πιστεύετε ότι όλα αυτά θα επιστρέψουν σύντομα, κινδυνεύετε να φανείτε παράτολμοι και αναποτελεσματικοί. Φροντίστε να μην διασπάτε τις προσπάθειές σας, να υποστηρίζετε αποτελεσματικά τις επιλογές σας και να μην αποδέχεστε σενάρια τα οποία είναι αυθαίρετα, όσον αφορά στις συνθήκες που επηρεάζουν την έκβασή τους. Ο ευαίσθητος τομέας των οικονομικών είναι για εσάς ένας τομέας που σας έλκει και είναι δύσκολο να πιστέψει κανείς ότι δεν έχετε προνοήσει για δυσκολίες. Το καλύτερο διάστημα για συνεννοήσεις και έντονες προσπάθειες είναι μεταξύ 4 και 18 του μήνα. Μετά θα έχετε αναπροσαρμογή των εξελίξεων στον τομέα αυτόν και τέλος, επιστροφή όσων ζητημάτων δεν έχετε τακτοποιήσει, είτε του εγγύτερου, είτε του απώτερου παρελθόντος.\nΤο πρώτο μισό του Απριλίου θεωρείται ιδιαίτερα σημαντικό για τις εξελίξεις στην εργασία, καθώς φαίνεται ότι έχετε όσα περιθώρια χρειάζεστε για να έχουν αποτέλεσμα οι κινήσεις σας, οπουδήποτε και αν αποφασίσετε να ρίξετε το βάρος των προσπαθειών σας. Οι ελεύθεροι επαγγελματίες πρέπει να κινηθείτε τώρα προς αναζήτηση νέων πελατών, καθώς η εποχή, με όσα προηγήθηκαν με τα μέτρα και τους περιορισμούς, προβλέπεται να δημιουργήσει ανάγκες τις οποίες μπορείτε να εξυπηρετήσετε με την ιδιότητά σας. Το σύστημα θα επηρεάσει την κυκλοφορία του χρήματος και θα πρέπει να προνοήσετε αν δεν θέλετε να βρεθείτε εξ απροόπτου. Οι πιο μεθοδικοί από εσάς και ιδιαίτερα όσοι ασχολείστε στον τομέα υπηρεσιών, θα συναντήσετε αντιστάσεις από ότι και όσους θεωρούν ότι αντιπροσωπεύουν το κατεστημένο. Στην εξέλιξή του ο μήνας θα φέρει αναστάτωση στον τομέα των επαγγελματικών σας, θα επηρεάσει ανθρώπους από τους οποίους εξαρτάται η πρόοδό σας και η σταδιοδρομία σας. Είναι προτιμότερο λοιπόν να κρατάτε αποστάσεις ασφάλειας από ότι θεωρείτε ρευστό και αβέβαιο, να αποφύγετε να ενταχθείτε σε ομάδες και να ελέγχετε καλύτερα τις συνεργασίες οι οποίες σας επιρρίπτουν μεγαλύτερες ευθύνες από όσες αναλογούν στη θέση σας.\nΑισθηματικές προκλήσεις, οικονομικές διακυμάνσεις\nΕίναι απαραίτητο να αλλάξετε στάση στα αισθηματικά σας και να δώσετε σωστές εντυπώσεις. Αποφύγετε υπερβολές που παρεξηγούνται από τον σύντροφό σας. Οικονομικά φανείτε εύστοχοι στις επιλογές σας.\nΕίναι σημαντικό να ξεκαθαρίσετε τα συναισθήματά σας με τον εαυτό σας και να επιλέξετε τη στάση σας μετά από αυτό. Τα γεγονότα, οι δεσμεύσεις, οι συναναστροφές και οι επιθυμίες δεν συγχρονίζονται τις περισσότερες φορές, επομένως, η κατάληξη σε άμεσα συμπεράσματα περί τύχης ή του αντιθέτου δεν είναι καθόλου ασφαλής. Χρειάζεται υπομονή και δημιουργική περιέργεια για να φτάσετε με όλα σας τα εφόδια στο επόμενο κεφάλαιο. Αυτός ο μήνας θα σας δώσει κίνητρο για να αλλάξετε τα κακώς κείμενα, αλλά θα σας δυσκολέψει, όσον αφορά στη ρύθμιση της έντασης των προσπαθειών σας. Θα διαπιστώσετε με έκπληξη ότι η αισθηματική σας ζωή, ρυθμίζεται αποκλειστικά από εσάς, έστω και αν περιλαμβάνει και άλλον πρωταγωνιστή. Οι ελεύθεροι σκοπευτές, με την Αφροδίτη στον Κριό το πρώτο μισό του μήνα, έχετε πολλές πιθανότητες να πάψετε να είστε ελεύθεροι, αλλά θα πληρώσετε κάποιο τίμημα πριν αισθανθείτε ασφάλεια με την επιλογή σας. Όσοι υπερασπίζεστε τη σχέση σας, θα βρείτε ησυχία και επιβεβαίωση στα τέλη του μήνα. Τότε προβλέπεται να ξεκαθαρίσει το σκηνικό των αισθηματικών σας και τότε θα μπορέσετε να συνεννοηθείτε καλύτερα με τον σύντροφό σας.\nΠροβλέπεται να είστε εσείς εκείνοι οι οποίοι θα δώσουν ώθηση στην προσωπική και οικογενειακή σας οικονομία. Διακρίνετε ευκολότερα από άλλους ποιο είναι το συμφέρον σας, πως μπορείτε να εξαργυρώσετε τα ταλέντα και τις δεξιότητές σας και είστε εσείς εκείνοι οι οποίοι έχετε ιδέες με εμπορικότητα. Θα χρειαστείτε μόνο μια μικρή ενθάρρυνση ή οικονομική βοήθεια για αρχή, την οποία μάλιστα θα μπορέσετε πολύ σύντομα να επιστρέψετε στους χορηγούς σας. Να ξέρετε ότι οι τωρινές σας επιλογές προβλέπεται να σας δεσμεύσουν για μεγάλο χρονικό διάστημα, επομένως σκεφτείτε αν είστε πρόθυμοι να ξεπληρώσετε το αντίτιμο της οικονομικής σας ευμάρειας με ένα τωρινό σας προνόμιο, το οποίο τυγχάνει να θεωρείτε πολύτιμο. Προσπαθήστε, πριν αποφασίσετε το οτιδήποτε, να δείτε ολοκληρωμένο το έργο του δικού σας αύριο, χωρίς να ωραιοποιείτε λεπτομέρειες και χωρίς να βασίζεστε αποκλειστικά στο καλό σενάριο. Πάντως είναι γεγονός ότι όσο πιο δραστήριους σας θέλει το οικονομικό σας γίγνεσθαι, τόσο πιο ευτυχείς και αποτελεσματικοί μπορείτε να είστε!\nΗ λέξη που θα επικρατήσει στις επαγγελματικές σας δραστηριότητες είναι η «χρησιμότητα». Εσείς θα κρίνετε τι σας είναι χρήσιμο, ποια θα είναι η διάρκειά του και πότε θα το αξιολογήσετε. Αυτό σας παρέχει ένα ευρύ πεδίο δράσης, σκέψης και επαφών, όπου θα διερευνήσετε προθέσεις, δυνατότητες, ικανότητες και πραγματικότητες, πίσω από το κάθε σκηνικό δραστηριότητας που επιθυμείτε για τον εαυτό σας. Εμπιστευθείτε το ένστικτό σας, κρατήστε τις προθέσεις σας για τον εαυτό σας και μη βασίζεστε σε πληροφορίες που δεν έχετε ελέγξει εσείς οι ίδιοι. Οι σοβαρές προτάσεις που θα σας γίνουν, απαιτούν και την ανάλογη στάση εκ μέρους σας. Οι ελεύθεροι επαγγελματίες θα μπείτε σε νέες δραστηριότητες σύντομα, αυτόν τον μήνα όμως θα διαπιστώσετε πως η τύχη σας χαμογελά και πάλι, έστω και αν δεν το είχατε επιδιώξει. Όσοι αναλάβετε μεγαλύτερες ευθύνες θα έχετε και σημαντική βοήθεια από το επαγγελματικό περιβάλλον, ενώ όσοι αναλαμβάνετε τη συνέχιση μιας οικογενειακής επιχείρησης, θα πέσετε στα βαθιά αλλά θα βρείτε τον τρόπο να ανταποκριθείτε στις απαιτήσεις των νέων σας καθηκόντων. Γενικότερα ο μήνας θα είναι ουσιαστικός στις επαγγελματικές σας επιδιώξεις και δραστηριότητες.\nΑλλαγές στις κοινωνικές και επαγγελματικές σχέσεις\nΟ Απρίλιος σας δίνει την ευκαιρία να είστε προοδευτικοί, εύστοχοι και τολμηροί. Οι ευκαιρίες δεν θα λείψουν όσο παραμένετε διπλωμάτες και ξεχωρίζετε τις περιπτώσεις οι οποίες παρουσιάζουν ενδιαφέρον για εσάς.\nΟι πλανητικοί σχηματισμοί του Απριλίου σας βοηθούν αρκετά, έως πολύ, να αποτελέσετε εξαίρεση στον τομέα των προσωπικών και των κοινωνικών σχέσεων, σε όλο το μήκος αυτού του μήνα. Ο άνθρωπος που αγαπάτε ίσως φανεί πιο ορθολογιστής το πρώτο μισό του μήνα κάτι που πρέπει να αποδεχτείτε. Παράλληλα μπορεί να σας προτείνει μια ιδέα ή ένα σχέδιο που εξυπηρετεί την πορεία της σχέσης σας, σε λειτουργικά ζητήματα συμβίωσης. Αυτή η ιδέα δεν θα είναι μόνο αρεστή, αλλά και χρήσιμη. Το δεύτερο δεκαπενθήμερο, οι συγκινήσεις σας γίνονται πιο δυνατές, όπως και το αίσθημα ιδιοκτησίας. Αυτοί που ζείτε μαζί τους, θα σας ανταποκριθούν ικανοποιητικά. Δεν πρέπει όμως να κάνετε κατάχρηση των καλών τους προθέσεων, ή της αφοσίωσής τους. Η επιτυχία στον τομέα των σχέσεων οφείλεται στη διέλευση του Άρη από το ζώδιο των Διδύμων που προσδίδει ευελιξία και αποτελεσματική διπλωματία στις επιδιώξεις. Χωρίς λοιπόν να γίνετε υποχόνδριοι ή κουραστικοί, βάλτε τα δυνατά σας να αξιοποιήσετε τις προσφορές των άλλων, όπως και τις καλές στιγμές που θα προκύψουν.\nΗ προσέγγιση των Ερμή και Αφροδίτης στον Κριό το πρώτο δεκαπενθήμερο, θα φέρει στο προσκήνιο μια σειρά από λογαριασμούς και υποχρεώσεις, που θα σας προβληματίσουν, ή θα σας πιέσουν. Στο τέλος όμως θα καταφέρετε να ανταποκριθείτε στις περισσότερες από αυτές. Κάτι άλλο που είναι πολύ πιθανό, είναι αύξηση εξόδων, παραστατικών ή λειτουργικών, τόσο για προσωπικά ζητήματα, όσο και για ανάγκες της δουλειάς σας. Και επειδή είστε άνθρωποι απόλυτοι και σας διαταράσσουν οι οικονομικοί αιφνιδιασμοί, αναπτύξτε μέσα σας την ψυχραιμία και την ελαστικότητα στην συμπεριφορά σας, αποφεύγοντας έτσι την παγίδα του πανικού. Το δεύτερο μισό του μήνα πάλι ο Ερμής και η Αφροδίτη πλησιάζουν ο ένας τον άλλον και ανεξάρτητα με τη γενική κατάσταση που δεν είναι ακόμα βελτιωμένη, μπορείτε να τα καταφέρετε καλύτερα στα οικονομικά αυτόν το διάστημα . Ενδιαφέρον επίσης θα παρουσιάσουν ζητήματα κληρονομικά και περιουσιακά. Φροντίστε οφειλές στο δημόσιο, ή επιμεληθείτε καλύτερα τραπεζικές σας υποθέσεις.\nΠάντα είσαστε καλοί και άξιοι στον τομέα που έχετε επιλέξει να εργάζεστε. Το πρώτο δεκαπενθήμερο σας βοηθά ακόμα μια φορά να αποδείξετε τις ικανότητές σας στο επαγγελματικό σας περιβάλλον, ή και να θριαμβεύσετε σε αυτό. Ανταγωνισμοί, αντιθέσεις και κάποιες ζήλειες δεν θα λείψουν στο εργασιακό περίγυρο. Αυτό δεν πρέπει ούτε να σας ενοχλεί, ούτε να επηρεάζει τις επιδόσεις σας. Φροντίστε να το ξεπεράσετε εύκολα, διότι σας περιμένει πολλή και ενδιαφέρουσα δουλειά, στην πορεία. Οι πιο φιλόδοξοι, ή οι πιο ώριμοι του ζωδίου σας, έχετε σημαντικές ευκαιρίες αυτόν τον μήνα, να προωθήσετε επαγγελματικά εγχειρήματα, να βελτιώσετε συνθήκες εργασίας, ή να δημιουργήσετε προϋποθέσεις για το εγγύς μέλλον της. Με την Αφροδίτη και τον Ερμή στον Ταύρο το δεύτερο δεκαπενθήμερο μπορείτε να κινηθείτε παρασκηνιακά με την καλή έννοια, για να προετοιμάσετε καταστάσεις που θα αναπτυχθούν τους επόμενους μήνες και να ξεκαθαρίσετε το παρασκήνιο της εργασίας σας από διάφορα παράσιτα, ανθρώπινα και άλλα.\nΣταδιοδρομία και αισθηματικά στο προσκήνιο\nΣκεφτείτε σοβαρά τους τομείς που παρουσιάζουν ενδιαφέρον στην εργασία και δώστε τους μεγαλύτερη προσοχή και βαρύτητα. Αισθηματικά απαλλαγείτε από αγκυλώσεις που σας ταλαιπωρούν.\nΟι πιέσεις στον τομέα των σχέσεων προβλέπεται να διαρκέσουν μέχρι τα μέσα του μήνα. Ο κυβερνήτης πλανήτης σας η Αφροδίτη στον απέναντί σας Κριό μέχρι τις 14 ενεργοποιεί εκείνους που επηρεάζουν συναισθηματικά την καθημερινότητά σας. Πολλοί δηλώνετε ανικανοποίητοι με την εξέλιξη της προσωπικής σας ζωής, αλλά μέχρι τότε, δεν διαθέτετε αποτελεσματικές, εναλλακτικές. Στραφείτε στον εαυτό σας για τις δύο πρώτες εβδομάδες, συνειδητοποιήστε τις δυνάμεις και τις αδυναμίες σας και φροντίστε ώστε να μην εκθέτετε περισσότερο την Αχίλλειο πτέρνα σας. Στις 15, η Αφροδίτη περνά στο Ζώδιο του Ταύρου και δεν πρέπει να σας βρει θυμωμένους, γιατί τότε θα κάνετε κακή χρήση της εύνοιας που θα σας προσφέρει. Οι μεγαλύτεροι από εσάς ξέρετε ότι, τα πράγματα δεν αλλάζουν , ούτε ως δια μαγείας, ούτε από την μια στιγμή στην άλλη. Αυτό σημαίνει ότι αν λειτουργήσετε λογικά, αισιόδοξα, αποφασιστικά και με κατανόηση, τότε θα μπορέσετε να κάνετε τα απαραίτητα βήματα που θα σας προσφέρουν συναισθηματική κάλυψη, πνευματική ηρεμία και προσωπική πληρότητα. Βλέπετε τώρα ότι οι δυσκολίες που ξεπεράσατε σας επιτρέπουν να διατηρείτε, αλλά και να μεταδίδετε την αισιοδοξία σας.\nΕίναι καιρός να σοβαρευτείτε και να επικεντρωθείτε στα οικονομικά σας. Οι περισσότεροι από εσάς αντιμετωπίζετε αυτόν τον τομέα με αρκετή διστακτικότητα, με συνέπεια, να θεωρείτε ότι την ώρα του λογαριασμού είστε από εκείνους τους άτυχους. Η πραγματικότητα όμως είναι εντελώς διαφορετική, καθώς ο τομέας αυτός χρειάζεται δράση για να αποδώσει θετικά αποτελέσματα. Αν το θελήσετε υπάρχουν αρκετοί τομείς στους οποίους μπορείτε να δραστηριοποιηθείτε και να κερδίσετε το μέσον βελτίωσης της ζωής σας, αυτό που στην καθομιλουμένη ονομάζεται χρήμα. Το πρώτο μισό του μήνα λοιπόν, θα δεχτείτε εποικοδομητικές πιέσεις στις οποίες πρέπει να ανταποκριθείτε έξυπνα και δημιουργικά. Μην περιμένετε αιφνίδιες αλλαγές και μην βασίζεστε στον παράγοντα της τύχης, μόνο και μόνο επειδή λειτούργησε σε αντίστοιχες περιπτώσεις στο παρελθόν. Το δεύτερο μισό του μήνα, Ερμής και Αφροδίτη περνούν στο ζώδιο του Ταύρου και σχηματίζουν ένα δίχτυ ασφάλειας γύρω σας, το οποίο, για να μην πάει χαμένο, χρειάζεται άμεση δραστηριοποίηση των ταλέντων και των ικανοτήτων σας. Σκεφτείτε λοιπόν τι μπορείτε να κάνετε, πώς να το εφαρμόσετε και, φυσικά, πώς να το εξαργυρώσετε!\nΑποφασίστε να ξεπεράσετε τα συνηθισμένα και να βγείτε λίγο από την επαγγελματική σας τριβή. Σας υποστηρίζει σε αυτό και η Αφροδίτη στον Κριό έως τις 14. Αν αποστασιοποιηθείτε από το εμβαδόν της επαγγελματικής σας καθημερινότητας, θα δείτε πόσο έχετε αδικήσει τον εαυτό σας με τις προηγούμενες επιλογές σας. Το πρώτο μισό του μήνα όμως, το σύστημα στο οποίο προσπαθείτε να αντιτεθείτε, φαντάζει πιο τρωτό. Μπορεί και να είναι, γιατί εσείς δεν έχετε χρησιμοποιήσει τις δυνάμεις που διαθέτετε και γιατί η σκέψη σας δεν είναι αρκετά προοδευτική. Η λύση σε ότι σας απασχολεί, ονομάζεται ταλέντο. Το πρώτο που έχετε να κάνετε λοιπόν είναι να ανακαλύψετε, ή να εμπιστευθείτε τα ταλέντα σας. Ερμής και Αφροδίτη στον Ταύρο μετά τις 15, αναλαμβάνουν τον ρόλο του μέντορά σας και σας οδηγούν βήμα – βήμα, στην αποτοξίνωση από αρνητικές επιρροές, στην επίδειξη τόσο θάρρους, όσο και δημιουργικότητας. Το παιχνίδι λοιπόν παίζεται στο δικό σας γήπεδο που, αφού περάσει το ζέσταμα του πρώτου δεκαπενθημέρου, πρέπει να δώσετε τον καλύτερο εαυτό σας, όσο διαρκεί το δεύτερο.\nΟικογενειακές και αισθηματικές ζυμώσεις\nΕίναι σημαντικό να είστε ικανοποιημένοι από την προσωπική σας ζωή για να συνεχίσετε τις προσπάθειες και στους άλλους τομείς της ζωής σας. Φροντίστε τα λεπτά θέματα των σχέσεών σας κάθε είδους.\nΕσείς που ξέρετε τι θέλετε και τι ζητάτε, είστε και οι πιο αποτελεσματικοί του μήνα που ξεκινά. Όσοι έχετε ευνοηθεί κατά τη διάρκεια του προηγούμενου καιρού, να είστε σίγουροι ότι αυτή η εύνοια θα συνεχιστεί, με έμφαση το δεύτερο μισό του Απριλίου. Οι περισσότεροι λοιπόν από εσάς που ζήσατε μια αισθηματική επιτυχία, θα συνεχίσετε να την απολαμβάνετε για τουλάχιστον δύο εβδομάδες ακόμα. Ο ποιοτικός χρόνος σας δίνει όλα τα περιθώρια που χρειάζεστε για να κατοχυρώσετε τις επιτυχίες σας, ή να προχωρήσετε σε μια ουσιαστική δέσμευση, ή έναν γάμο. Η οικογένεια θα σας απασχολήσει δημιουργικά και αποτελεσματικά. Μετά τις 15, όσοι σπαταλήσατε άσκοπα την εύνοια του προηγούμενου διαστήματος, θα πρέπει να κάνετε υπομονή για περίπου δύο μήνες ακόμη, μέχρι να παρουσιαστούν οι ευνοϊκές εκείνες συγκυρίες που θα σας επιτρέψουν να αλλάξετε, ή να βελτιώσετε τα αισθηματικά σας. Πάντως, ανάμεσά σας, υπάρχουν και εκείνοι που κατάφεραν να αποφύγουν τα χειρότερα και που τώρα επουλώνουν τα ψυχικά τους τραύματα και ξυπνούν από ένα άσχημο όνειρο. Ειδικά εσείς, προβλέπεται να είστε οι περισσότερο ευνοημένοι σε ότι ακολουθεί.\nΌσοι δεν έχετε παρεκτραπεί από τις δυνατότητες του προσωπικού σας ταμείου, έχετε καταφέρει να διατηρήσετε την ισορροπία, παρά τους περιορισμούς και τα μέτρα που βιώσαμε όλοι. Αυτό σας γεμίζει αισιοδοξία και δηλώνει ότι όλα αυτά, οφείλονται αποκλειστικά και μόνο στις δικές σας ατομικές προσπάθειες και δυνάμεις. Τώρα, μέχρι τις 15 του μήνα ευνοείστε να κάνετε μια ορθολογική και καλύτερη προσαρμογή που θα σας προσφέρει περισσότερο χώρο για να αναπτύξετε τις δραστηριότητές σας. Οι πιο πρακτικοί από εσάς θα ρίξετε το βάρος στην απόκτηση ενός σταθερού περιουσιακού στοιχείου, το οποίο θα βελτιώσει το αίσθημα ασφάλειας που είναι τόσο απαραίτητο για την καλή σας λειτουργία. Το δεύτερο μισό του μήνα, φαίνεται να είναι πιο ενισχυτικό από το πρώτο, ιδιαίτερα για όσους από εσάς λειτουργήσατε παρορμητικά, ή που, κάποιες απρόοπτες υποχρεώσεις, σας ανάγκασαν να καταναλώσετε μέρος της οικονομικής σας δύναμης. Όσοι περιμένετε εισπράξεις, φροντίστε να ενεργοποιηθείτε και να υπενθυμίσετε τις υποχρεώσεις κάποιων άλλων απέναντί σας!\nΗ ποικιλία των επαγγελματικών σας δραστηριοτήτων χρειάζεται μια σχετική επαναφορά στην νομοτέλεια και στην απλότητα. Φροντίστε λοιπόν, εσείς που είστε πολυάσχολοι, είτε να απαλλαγείτε από κάποιες αρμοδιότητες που δεν είναι απαραίτητες για την λειτουργία του αντικειμένου που τις έχει επιβάλλει, είτε να κρατήσετε μερικά στεγανά απέναντι σε εκείνους που θεωρούν ότι τους εμποδίζετε στην ανέλιξή τους. Οι πιο έμπειροι από εσάς, θα χρειαστεί να αξιολογήσετε κάποια θέματα βάσει της εμπειρίας σας, να δώσετε λύσεις σε ζητήματα που χρονίζουν, αλλά και να χειριστείτε έξυπνα κάποιες επαγγελματικές σχέσεις που φαίνεται να πλησιάζουν σε κάποιο αδιέξοδο. Όσων από εσάς το αντικείμενο σχετίζεται με παροχή υπηρεσιών, με κοινωνικό λειτούργημα, επικοινωνία και εμπόριο, θα χρειαστεί να κάνετε μερικές τομές και να προσφέρετε περιθώρια σε ανθρώπους που εμπιστεύεστε, ώστε να απαλλαγείτε από φόρτο εργασίας. Οι τελευταίες ημέρες του μήνα, με τη Νέα Σελήνη στο ζώδιό σας, ανακινούν παλαιότερα σχέδια και σας φέρνουν στο προσκήνιο κάποιων επαγγελματικών εξελίξεων.\nΑνανεωμένοι και αισιόδοξοι\nΟ Απρίλιος σας βοηθά να ξαναβρείτε την αισιοδοξία σας, μέσα από θετικές εξελίξεις στα αισθηματικά και στα προσωπικά σας ζητήματα. Διοχετεύστε την ενεργητικότητά σας και στους πρακτικούς τομείς της ζωής σας και επιδιώξτε αποτελέσματα.\nΔιανύετε ακόμα μια ενδιαφέρουσα περίοδο για τα αισθηματικά σας, η οποία όμως πρόκειται να παραμείνει ευχάριστη μέχρι τις 14 του μήνα, όσο δηλαδή και η παρουσία της Αφροδίτης στον Κριό. Προσδιορίζεται σαν ευχάριστη είτε γιατί πήρατε κάποιες αποφάσεις που σας βγήκαν σε καλό, είτε γιατί απαλλαγήκατε από μια έγνοια που σας ήταν βάρος, είτε γιατί ακόμη ο σύντροφός σας ήταν συγκαταβατικός και σας άφησε λίγο χαλαρούς, όσον αφορά στα μεταξύ σας. Οι ελεύθεροι γίνατε με την συμπεριφορά σας το επίκεντρο των συναναστροφών σας. Και τώρα, από τις 15 και μετά, αρχίζουν να σοβαρεύουν τα πράγματα και να χρειάζονται μια συγκεκριμένη συμπεριφορά και αντιμετώπιση. Βέβαια, ο Άρης από τους Διδύμους έως τις 22 εξακολουθεί να σας υποστηρίζει διπλωματικά, να σας προσφέρει εύκολες διεξόδους διαφυγής και να πληθαίνει με τον δικό του, περίεργο τρόπο, τις κοινωνικές σας δραστηριότητες. Επίσης προσφέρει περιθώριο νέων γνωριμιών για τους ελεύθερους και μάλιστα εκεί που δεν το περιμένετε. Οι περισσότεροι λοιπόν από εσάς έχετε κάθε λόγο να είστε αισιόδοξοι για το μέλλον και ικανοποιημένοι με το παρόν.\nΤακτοποιήστε τις υποχρεώσεις σας, παραμείνετε συνεπείς με τις οικονομικές ευθύνες που έχετε αναλάβει και διατηρήστε το σχετικό προβάδισμα που διαθέτετε, έναντι εκείνων που επιδιώκουν τα ίδια με εσάς. Ξέρετε πώς να χειριστείτε τα πλεονεκτήματά σας, αλλά μερικές φορές, ιδιαίτερα γύρω στα μέσα του μήνα, αρχίζετε να φιλοσοφείτε αυτά που συμβαίνουν γύρω σας και να θεωρείτε ως μη απαραίτητα τα επιτεύγματά σας. Εσείς όμως που έχετε το ζόρι με την οικογένεια, θα εξακολουθήσετε να είστε προσγειωμένοι, ιδιαίτερα μέσα σας, άσχετα με όσα διατείνεστε στους γύρω σας. Κάποιοι θα εκφράσουν ανοιχτά τις διαφωνίες τους με τις μεθόδους που ακολουθείτε, αλλά ακόμα κι αυτό, θα αποβεί προς όφελός σας, τώρα που ξέρετε πως παίζετε το παιχνίδι των διεκδικήσεων και της εκάστοτε διαπραγμάτευσης. Το μυστικό είναι να μην αποσύρετε τα μάτια σας από τον στόχο και να μην χαλαρώσετε τις προσπάθειες που καταβάλετε για να καλύψετε αδυναμίες, ή να κερδίσετε την εμπιστοσύνη εκείνων που μπορούν να σας ανοίξουν τις απαραίτητες πόρτες. Το τέλος του μήνα σας βρίσκει έτοιμους για μια αλλαγή που σκεφτόσασταν από καιρό, αλλά που τώρα θα βοηθήσουν και οι συγκυρίες για να πραγματοποιηθεί.\nΑν οργανώσετε καλύτερα το χρόνο και τις ικανότητές σας, αν δεν φοβηθείτε να θυσιάσετε μια βολή σας για έναν στόχο και αν πιστέψετε στη χρησιμότητα των επιδιώξεών σας, τότε ο μήνας προβλέπεται πολύ παραγωγικός και αποδοτικός για εσάς, παρά τα πλήγματα που έφεραν τα μέτρα στον τομέα της απασχόλησής σας. Αν είστε μόνοι, χωρίς υποχρεώσεις, έχετε την πολυτέλεια να είστε διαφορετικοί τις στιγμές που εσείς επιλέγετε και να μη σας νοιάζει για την εικόνα που προβάλλετε προς τα έξω σαν επαγγελματίες. Ακόμα όμως και έτσι, εξακολουθείτε να είστε δημοφιλείς στο περιβάλλον σας, να βρίσκετε λύσεις σε θέματα που απασχολούν συναδέλφους, συνεργάτες και πελάτες και βάζετε σε τάξη όλα εκείνα που οι άλλοι διστάζουν να αντιμετωπίσουν. Το δεύτερο μισό του μήνα φροντίστε να μην προβάλλετε προς τα έξω το δικό σας ανικανοποίητο και να μην χαλάσετε την εικόνα σας απέναντι σε εκείνους που σας εμπιστεύονται ή σας θαυμάζουν. Η νοημοσύνη σας βρίσκει λύσεις και η διπλωματία σας επιλέγει εκείνους οι οποίοι με την κατάλληλη ενθάρρυνση εκ μέρους σας, γίνονται το δεξί σας χέρι εκεί που τους χρειάζεστε.\nΟικογενειακοί και οικονομικοί προβληματισμοί\nΦροντίστε να διατηρείτε διακριτικά τον έλεγχο στα ζητήματα της οικογένειας. Συγκρατηθείτε όταν οι άλλοι σας αδικούν από πείσμα. Οικονομικά μην κάνετε μεγάλα βήματα τώρα.\nΤο πρώτο μισό του μήνα δεν ευνοεί τις αισθηματικές σας υποθέσεις, όχι επειδή προβάλει εμπόδια, αλλά περισσότερο γιατί δίνετε προτεραιότητα σε άλλους τομείς της ζωής σας. Επίσης, κάποιοι από εσάς θα ζήσετε την ενόχληση της αμφιβολίας, είτε για τα αισθήματα του συντρόφου σας, είτε για το αν κάνατε σωστή επιλογή συμπεριφοράς σε θέματα της οικογένειας. Όλα αυτά θα ξεδιαλύνουν όταν η Αφροδίτη περάσει στον Ταύρο στις 15 του μήνα και θα σας βοηθήσει να ανακτήσετε το χαμένο έδαφος, να διακρίνετε καλύτερα το σωστό από το λάθος για εσάς και που ταυτόχρονα θα τονίσει τη γοητεία των ελεύθερων στους κύκλους που αναζητούν συντροφιά. Ο Πλούτωνας στο ζώδιό σας καιροφυλακτεί και σας προστατεύει από μεγάλα ατοπήματα, ή, σε περίπτωση που αποφασίσετε να λειτουργήσετε στα τυφλά, φροντίζει να πληρώσετε γρήγορα το κόστος και να απαλλαγείτε από ότι δεν σας ταιριάζει. Για μερικούς από εσάς, ιδιαίτερα του τελευταίου δεκαημέρου, προβλέπεται ότι μια κοινωνική σχέση μπορεί να αποδώσει καρπούς, σχετικά με το λόγο για τον οποίο την έχετε επιλέξει.\nΟ Άρης από τους Διδύμους έως τις 22 δεν σας προστατεύει όσο από το αν βρισκόταν σε άλλη θέση, όσον αφορά στη διάθεση των χρημάτων σας. Φροντίστε να αποφύγετε να εκτεθείτε όντας αδύναμοι, ή να μην ενδώσετε σε πιέσεις υποστήριξης ανθρώπων του περιβάλλοντός σας. Η πρώτη εβδομάδα του μήνα είναι και γι αυτόν τον τομέα ακατάλληλη για κινήσεις που αποσκοπούν είτε στο να αυξήσετε το εισόδημά σας, είτε στο να ξεπεράσετε μια δυσκολία χρησιμοποιώντας τα χρήματά σας. Επίσης, η πρώτη εβδομάδα θα σας βάλει σε έξοδα για να υποστηρίξετε μια επαγγελματική σας ιδιότητα ή ανάγκη. Από τις 15, με το πέρασμα της Αφροδίτης στο ζώδιο του Ταύρου, θα αρχίσει να παρατηρείται μια μικρή βελτίωση, καθώς κάποιες ήδη υπάρχουσες υποχρεώσεις υποχωρούν και κάποια μικρά έσοδα, ενισχύουν την καθημερινότητά σας. Αποφύγετε όμως κι εδώ τις μεγάλες κινήσεις, την απερισκεψία και την μεμψιμοιρία. Οι δικοί σας άνθρωποι είναι αμέτοχοι σε όσα συμβαίνουν στα οικονομικά σας για αυτό μην τους αδικείτε, ξεσπώντας εκεί τα νεύρα σας.\nΗ εργασία χρειάζεται ένα πολύ ιδιαίτερο μίγμα συμπεριφοράς, ώστε να αποφύγετε την απομόνωση από τους συνεργάτες και τους συναδέλφους σας. Τις περισσότερες φορές έχετε δίκαιο στον τρόπο που αντιδράτε, στην αντίληψη των όσων χρειάζεται να γίνουν και στην αποδοτικότητα που θα έπρεπε να έχει το τμήμα, ή ο τομέας σας. Η επιμονή σας στους τύπους, ισχυροποιεί μεν την θέση σας στην εργασία, στην πραγματικότητα όμως κάνει κάποιους απρόθυμους να συνεργαστούν μαζί σας. Στις 15 του μήνα η Αφροδίτη περνά στον Ταύρο και εφιστά την προσοχή σας ακριβώς στις σχέσεις με το επαγγελματικό περιβάλλον. Αν δεν απαιτείτε απότους άλλους να είναι τέλειοι, αψεγάδιαστοι και αφοσιωμένοι όσο φτάνουν τα όριά τους, τότε έχετε πιθανότητα να αποφύγετε αντιθέσεις, αντιδράσεις και αντιπαραθέσεις. Εντάξτε τα παραπάνω στην συμπεριφορά σας, επιδιώξτε με διαφορετικό τρόπο τους στόχους σας και ξεπεράστε ένα είδος προκατάληψης και σνομπισμού που σας έχει καταλάβει για λόγους που μόνο εσείς ξέρετε.\nΠροσαρμογές στην προσωπική και κοινωνική ζωή\nΤο διάστημα θεωρείται καλό για εσάς που καταβάλετε προσπάθειες αναβάθμισης των καθημερινών σας δραστηριοτήτων. Οι άλλοι παίζουν σημαντικό ρόλο και σας δίνουν τις ευκαιρίες που θέλετε για να βελτιώσετε τη σχέση σας μαζί τους.\nΟ μήνας δίνει συνέχεια σε ότι προηγήθηκε στον τομέα των σχέσεών σας, εξελίσσοντας φυσιολογικά μια κατάσταση που σας αφορά . Η πρώτη εβδομάδα σας δίνει περιθώρια να καλύψετε τις αδυναμίες σας, να διορθώσετε μερικά μικρά λάθη, ή να εξηγηθείτε καλύτερα. Όσοι βρίσκεστε ανάμεσα σε δύο ανθρώπους, θα πρέπει να ξεκαθαρίσετε το θέμα πρώτα με τον εαυτό σας, καθώς σύντομα, στις 15 του μήνα, η αλλαγή θέσης της Αφροδίτης από τον Κριό στον Ταύρο, θα σας φέρει αντιμέτωπους με τις επιλογές σας και δεν θα σας προσφέρει περιθώρια διαφυγής. Είναι μια σκληρή όψη την οποία θέλετε δεν θέλετε θα την υποστείτε και θα προσπαθήσετε να την εξευμενίσετε. Οι ελεύθεροι, όσο δηλώνετε ανικανοποίητοι και όσο παραμένετε διστακτικοί, τόσο περισσότερο περιφρουρείτε την μοναξιά σας. Ο Άρης από τους Διδύμους έως τις 22, σας βοηθά να βρίσκετε δικαιολογίες, ή καταφύγιο από πιεστικές καταστάσεις και συμπεριφορές. Όσοι αντιμετωπίζετε ιδιαίτερα δύσκολα αισθηματικά θέματα, φροντίστε να κερδίσετε χρόνο και μην επιχειρήσετε να δώσετε λύσεις αδιαφορώντας για τις συνέπειες.\nΣυγκρατήστε τη διάθεσή σας για περιττά έξοδα. Το πρώτο μισό του μήνα αυξάνει τις ιδιωτικές σας ανάγκες και μπορεί να ενεργοποιήσει κάποιες σκοπιμότητες που απαιτούν προβολή του εαυτού σας. Όσοι δεν έχετε τα περιθώρια να είστε ελαστικοί με τον προϋπολογισμό σας, επιβληθείτε στις επιθυμίες σας και λειτουργείστε ανάλογα. Ορισμένοι από εσάς, θα πρέπει να προσέξετε να μην παραπλανηθείτε από κάποιους οι οποίοι υπόσχονται λύση στα θέματα που σχετίζονται με τα οικονομικά σας. Ο Ποσειδώνας από τη θέση του στους Ιχθείς, ανακινεί αρκετές φορές ζητήματα που σχετίζονται με τις οικονομικές σας επιδιώξεις. Επιβάλλεται να είστε σημαντικά προσεκτικοί, ιδιαίτερα επιφυλακτικοί και συντηρητικοί, όσο κουρασμένοι και αν είστε από την διαιώνιση μιας σχετικής εκκρεμότητας, ή από την πίεση που δέχεστε από εξωγενείς παράγοντες. Η τελευταία εβδομάδα του μήνα περιλαμβάνει και ένα οικογενειακό ζήτημα το οποίο μπορεί να φέρει έκτακτα έξοδα, ή μια διαφωνία σχετικά στο προσωπικό σας περιβάλλον.\nΟι καλές ιδέες σας απασχολούν και ανησυχούν αρκετούς από εσάς, ως προς τον τρόπο εφαρμογής τους. Όσοι χρειάζεστε υποστήριξη για την υλοποίησή τους, φροντίστε να έχετε καταστρώσει ένα λεπτομερές επαγγελματικό σχέδιο το οποίο θα το καταθέσετε μόνο στους αρμόδιους. Η πρώτη εβδομάδα του μήνα είναι ρευστή όσον αφορά τα επαγγελματικά σας ενδιαφέροντα, τις συζητήσεις, τις συνεννοήσεις, αλλά και τις αναβολές που περιλαμβάνει. Επιμείνετε σε ότι αξίζει τον κόπο και, όπου συναντάτε αντιστάσεις, αλλάξτε τις μεθόδους σας. Όσοι ασχολείστε με την επικοινωνία, το εμπόριο, την παροχή υπηρεσιών και τα καλλιτεχνικά, φροντίστε να εξετάσετε καλά τις προτάσεις που θα σας γίνουν. Επιλέξτε εκείνη που σας υποδεικνύει το ένστικτό σας, έστω και αν αφορά σε κάτι πρωτόγνωρο για εσάς. Το δεύτερο μισό του μήνα σας αναγκάζει να είστε πιο άμεσοι στις αποφάσεις και πιο δραστήριοι στις πράξεις σας. Όσοι εξυπηρετείτε ένα μεγαλόπνοο σχέδιο, θα χρειαστεί να παραμείνετε πιστοί στην στρατηγική σας και να μην παρεκκλίνετε από τη γραμμή που έχετε σχεδιάσει γι αυτό.\nΗ επιστροφή της αυτοπεποίθησης\nΓίνεστε περισσότερο αποτελεσματικοί στις επιδιώξεις σας, καίριοι στις αναζητήσεις σας και εύστοχοι στις ενέργειές σας. Αυτά σημαίνουν ότι έχετε πολλή δουλειά με τον εαυτό σας και τώρα δείχνετε τα αποτελέσματα.\nΤο πρώτο μισό του μήνα αναστατώνει την προσωπική και αισθηματική σας ζωή, όχι τόσο με γεγονότα, όσο με την κυμαινόμενη διάθεσή σας. Πολλούς σας απασχολεί το ανικανοποίητο και δεν είστε διατεθειμένοι να κάνετε υποχωρήσεις σε ασήμαντα θέματα, μιας και θεωρείτε ότι αυτά που κάνετε είναι άμοιρα αποτελέσματος. Αυτή η κατάσταση πρόκειται να αλλάξει σύντομα, καθώς η Αφροδίτη στις 15 περνάει στον Ταύρο και ενισχύει τον χαρακτήρα, τις θέσεις, τις απόψεις αλλά και την γοητεία σας. Πολλοί διαπιστώνετε ότι στην προηγούμενη κατάσταση αυτό που έφταιγε ήταν η γενναιοδωρία σας και ότι ασχοληθήκατε περισσότερο από όσο έπρεπε. Τώρα η τύχη και το απρόοπτο λειτουργούν περισσότερο και αποκαθίσταται σταδιακά η αυτοπεποίθησή σας. Οι έχοντες σχέση φροντίστε να θυμάστε ποια είναι τα θέματα ταμπού για τον σύντροφό σας και τι τον ενοχλεί όσο τίποτα. Σε κάποια άλλα θέματα χρειάζεται υπομονή και κάποιοι ειδικοί χειρισμοί για να μην επηρεαστούν οι ευνοϊκές ισορροπίες. Οι ελεύθεροι λειτουργήστε όπως σας αρέσει καθώς θα έχετε πολλές ευκαιρίες να προβληθείτε και να μαγνητίσετε το περιβάλλον σας.\nΘετικός θεωρείται ο μήνας για τα πρακτικά και οικονομικά σας θέματα. Οι έξυπνες κινήσεις αποφέρουν αποτελέσματα και όσοι από εσάς τολμήσατε και ρισκάρατε στο παρελθόν, αρχίζετε να εισπράττετε το αποτέλεσμα των πράξεών σας. Το πρώτο μισό του Απριλίου προβλέπεται να έχει μερικά επιμέρους έξοδα, τα οποία όμως είστε σε θέση να καλύψετε με τον έναν ή τον άλλον τρόπο. Οι υποχρεώσεις των πιο συντηρητικών και προνοητικών από εσάς δεν διαφαίνεται να σας απασχολήσουν ιδιαίτερα. Ο Ερμής στον Ταύρο από τις 19 σας κάνει παραγωγικούς και εμπνευσμένους. Επίσης σας κάνει ευέλικτους και επινοητικούς στην διατήρηση των κεκτημένων σας, στο άνοιγμα νέων κεφαλαίων αύξησης των εσόδων σας. Η Αφροδίτη από την ίδια θέση από τις 15 και μετά, ενισχύει την εύνοια που δέχεστε, αλλά επικεντρώνεται κυρίως στην πειθώ και στα επιχειρήματά σας, τα οποία είναι ικανά να πείσουν και τους πιο δύσπιστους. Όσοι διαχειρίζεστε χρήματα τρίτων, φροντίστε να έχετε καθαρούς λογαριασμούς σε ότι αφορά σε αυτήν την δραστηριότητα. Μια αγοραπωλησία που έχει καθυστερήσει για ορισμένους από εσάς, φαίνεται να ενεργοποιείται και πάλι και να χρειάζεται ιδιαίτερη προσοχή και χειρισμούς.\nΟι ελεύθεροι επαγγελματίες πρέπει να κινηθείτε έξυπνα και αποτελεσματικά, έστω και αν το αντικείμενο που υποστηρίζετε είναι εποχιακό και θα χρειαστεί αρκετό διάστημα για να είναι και πάλι στην ακμή του. Όσοι άλλοι από εσάς έχετε θέματα με την παραγωγή, την εμπορία, τον χώρο στον οποίο ασκείτε τα επαγγελματικά σας καθήκοντα, φροντίστε να κάνετε τις απαραίτητες ενέργειες για να αναβαθμίσετε τον εξοπλισμό σας, ή να διαρρυθμίσετε έτσι το χώρο ώστε να ευνοείται η δραστηριότητά σας. Οι πρώτο-εργαζόμενοι, χρειάζεται να μάθετε τα μυστικά της δουλειάς, γι αυτό δώστε προσοχή στις υποδείξεις εκείνων που έχουν αναλάβει να σας εκπαιδεύσουν. Η αντίληψη και η αφοσίωσή σας θα αναγνωριστούν σύντομα, αρκεί όλο αυτό να τεθεί στη σωστή του βάση. Οι επιχειρηματίες μπορείτε να κάνετε τα βήματα που διστάζατε για να διαφοροποιηθείτε από τον ανταγωνισμό. Η σωστή και σοβαρή προσπάθεια θα φέρει τα επιδιωκόμενα αποτελέσματα μεσοπρόθεσμα. Ο μήνας σε γενικές γραμμές είναι ευνοϊκά διακείμενος για τις επαγγελματικές δραστηριότητες των περισσοτέρων από εσάς, γι αυτό και πρέπει να κινηθείτε ανάλογα των επιδιώξεων, των στόχων και των προσδοκιών σας!\nΑπό το περιοδικό ΑΣΤΡΑ –ΖΩΔΙΑ & ΤΥΧΗ που κυκλοφορεί κάθε μήνα με τον Ελεύθερο Τύπο της Κυριακής\nαστρολογικές προβλέψειςζώδιατα ζώδια της εβδομάδαςτα ζώδια της ημέραςτα ζώδια του Απριλίουτα ζώδια του μήνα